title: Gyula Károlyi

text: Gyula Károlyi kuului vanhaan aatelissukuun. Hän oli Unkarin pääministerinä toimineen Mihály Károlyin serkku. Károlyi opiskeli lakimieheksi ja hänet valittiin 1905 Unkarin parlamentin ylähuoneen jäseneksi. Hän toimi Aradin piirikunnan maaherrana ("ispán") 1906–1910 ja vetäytyi sen jälkeen politiikasta. Ensimmäisen maailmansodan aikana hän palveli armeijassa. Kun Unkariin maailmansodan jälkeen keväällä 1919 syntyi Béla Kunin johtama Unkarin neuvostotasavalta, Károlyi perusti toukokuussa kilpailevan vastavallankumouksen hallituksen kotikaupungissaan Aradissa. Kun kyseinen kaupunki joutui romanialaisten joukkojen miehittämäksi, Károlyin hallitus siirtyi Szegediin, jossa se toimi heinäkuuhun saakka. Neuvostotasavallan kukistamisen jälkeen Károlyi vetäytyi jälleen pitkäksi aikaa politiikasta. Vuonna 1927 hän kuitenkin palasi ylähuoneeseen ja toimi 1930–1931 István Bethlenin hallituksen ulkoministerinä.


title: Gyula Károlyi

text: Bethlenin erottua Károlyi toimi pääministerinä elokuusta 1931 lokakuuhun 1932. Hän pyrki jatkamaan edeltäjänsä maltillista konservatiivista politiikkaa, mutta suuri lama teki sen vaikeaksi. Pelätessään poliittisia levottomuuksia Károlyi joutui turvautumaan poikkeustoimenpiteisiin, mikä vähensi hänen suosiotaan. Károlyi joutui lopulta jättämään paikkansa, ja hänen seuraajakseen tuli jyrkän oikeistolainen Gyula Gömbös. Myöhemmin hän toimi vielä Miklós Horthyn hallinnon neuvonantajana.


title: Kerttu Juva

text: Kerttu Juva (s. 3. maaliskuuta 1924 Tampere) on suomalainen lasten- ja nuortenkirjailija sekä suomentaja.


title: Juho Kuorikoski

text: Juho-Kustaa Juhani Kuorikoski (s. 14. marraskuuta 1983 Kaustinen) on suomalainen toimittaja. Hän on työskennellyt Järviseudun sanomien päätoimittajana joulukuusta 2016 lähtien. Aikaisemmin hän on toiminut muun muassa "Pohjalaisen" ja "Ilkan" uutistoimituksissa. Hän on myös "Pelit"-lehden vakituinen avustaja sekä Platonic Partnership -pelistudion yksi perustaja.


title: Juho Kuorikoski

text: Kuorikoski tunnetaan myös tietokonepelien historiaa käsittelevistä tietokirjoistaan. Hän julkaisi pakinakokoelman "Kapteenin lokikirja" vuonna 2013. Hän on kirjoittanut tietokirjan "Sinivalkoinen pelikirja" Suomen pelialan historiasta. Vuonna 2014 ilmestyneen "Sinivalkoisen pelikirjan" painokustannukset kerättiin joukkorahoituksen avulla. Teos julkaistiin englanniksi kahdella eri nimikkeellä. Neogames rahoitti käännöstyön ja tuotti kirjasta pienen painoksen nimellä "Play Finland". Yhdysvalloissa toimiva McFarland & Company -kustantamo julkaisee kirjan nimellä "Finnish Video Games − A History and Catalog". Sinivalkoisen pelikirjan lisäksi Kuorikoski on kirjoittanut kirjat "Suuret seikkailupelit – tietokonepelien klassikot" sekä "X-COM – tietokonepelien klassikot." Kirjat on julkaissut Minerva kustannus.


title: Juho Kuorikoski

text: Kuorikoski palkittiin huhtikuussa 2014 järjestetyssä Finnish Game Awardsissa "Sinivalkoisesta pelikirjasta" vuoden pelialan vaikuttajana. ”Power Player of the Year” -palkinto jaettiin tuolloin ensimmäistä kertaa. Vuonna 2017 Kuorikoski palkittiin pohjoismaisella joukkorahoittajapalkinnolla hänen hyvin menestyineistä kirjaprojekteistaan. Kuorikosken tietokirjojen tuotantokustannukset on kerätty joukkorahoituksen kautta.


title: Juho Kuorikoski

text: Kuorikoski on toiminut Järviseudun sanomien päätoimittajana joulukuusta 2016 lähtien. Hän asuu Lappajärvellä.


Maskun ja Mynämäen kihlakuntien tuomiokunta oli Turun hovioikeuspiiriin kuulunut kihlakunnantuomarin virka-alue. Maskun ja Mynämäen kihlakunnat oli yhdistetty yhdeksi tuomiokunnaksi jo ennen vuotta 1680 ja 1680–1693 niihin oli liitettynä myös Vehmaan kihlakunta. Maskun ja Mynämäen kihlakuntien tuomiokunta jaettiin kahdeksi eri tuomiokunnaksi kirjelmällä 30. joulukuuta 1793. Näin muodostettiin Maskun kihlakunnan tuomiokunta ja Mynämäen kihlakunnan tuomiokunta.


title: Maskun ja Mynämäen kihlakuntien tuomiokunta

text: Vuoden 1680 tuomiokirjan mukaan tuomiokuntaan kuuluivat:


text: Kuninkaallisessa kirjeessä 16 elokuuta 1693 määrättiin otettavaksi käyttöön seuraava jako:


text: Isonvihan (1713–1721) aikana pidettiin viimeiset käräjät ennen keskeytystä kesällä 1713 ja käräjien pito aloitettiin uudelleen vuoden 1721 lopulla. Pikkuvihan (1742–1743) aikana pidettiin kaikki käräjät.


text: Vuonna 1776 tehtiin järjestely, jonka mukaisesti tuomiokuntaan kuuluivat seuraavat käräjäkunnat:


Venäjän jääpallon naisten mestaruussarja (ven. Чемпионат России среди женских команд, "Tšempionаt Rossii sredi ženskih komаnd") on naisten jääpallon pääsarja Venäjällä. Sitä hallinnoi Venäjän jääpalloliitto. Sarjan voittaja on naisten jääpallon Venäjän mestari. Venäjän naisten jääpallomestaruus ratkaistiin ensimmäisen kerran 1993, jota aiemmin oli kilpailtu Neuvostoliiton mestaruudesta.


title: Venäjän jääpallon naisten mestaruussarja

text: Kaudella 2013–2014 sarjassa pelaa neljä joukkuetta. Hallitseva mestari on DJuSŠ Rekord.


title: Mäkihyppy talviolympialaisissa 2014 – miesten normaalimäki

text: Miesten normaalimäki talviolympialaisissa 2014 käytiin 8. – 9. helmikuuta RusSki Gorkin mäkihyppykeskuksessa. Kilpailun voitti Puolan Kamil Stoch ennen Slovenian Peter Prevcia ja Norjan Anders Bardalia.


text: The Boston Globe arvioi artikkelissaan yleisesti mäkihyppyä ja listasi ennakkoon vahvimmiksi Puolan ja Norjan hyppääjät. Itävallalle Boston Globe ennusti joukkuekilpailun voittoa. Yhdysvaltalainen Bleacher Report ennusti olympiavoittajaksi Gregor Schlierenzauerin. Perusteluina oli Schlierenzauerin olympiapronssi vuodelta 2010 sekä maailmancupin osakilpailuvoitto kaudella 2012–2013 RusSki Gorgissa. Ennakkoasetelmissa korkealle nostettiin myös Kamil Stoch, Simon Ammann, Peter Prevc ja Noriaki Kasai.


text: Kilpailun karsintakierros käytiin 8. helmikuuta ja se alkoi kello 20.30 paikallista aikaa. Karsintakierroksella ilman lämpötila oli 5,6°C, lumen lämpötila -6,0°C ja tuuli oli 0,9 m/s länteen. Taivas oli pilvetön.


text: Itse kilpailu käytiin 9. helmikuuta ja avauskierros alkoi kello 21.30 ja toinen kierros kello 22.47 paikallista aikaa. Kilpailussa ilman lämpötila oli 6,6°C, lumen lämpötila -3,0°C ja tuuli oli 1 m/s kaakkoon. Kilpailu käytiin pilvisessä säässä.


text: Karsinnasta paikkansa loppukilpailuun oli varmistanut jo kymmenen hyppääjää. Näiden lisäksi karsinnasta kilpailuun pääsi 40 hyppääjää 51:stä karsijasta.


text: Kilpailu jakautui kahteen kierrokseen. Ensimmäisellä kierroksella hyppäsi 50 hyppääjää, joista 30 pääsi toiselle kierrokselle. Slovenian Robert Kranjec ei osallistunut kisaan loukattuaan polvensa harjoituksissa ja Italian Davide Bresadola hylättiin vääränlaisen hyppypuvun vuoksi.


title: Matti Viironen

text: Matti Olavi Viironen (2. toukokuuta 1947 Turku – 24. huhtikuuta 2017 Tampere) oli suomalainen näyttelijä. Viironen työskenteli pitkään Tampereen Työväen Teatterissa, ja hän näytteli myös lukuisissa televisiotuotannoissa, kuten "Rintamäkeläiset" ja "Kotirappu".


title: Matti Viironen

text: Matti Viironen syntyi yövahti Kosti Viirosen ja siivooja Helvi Perttulan perheeseen. Hän suoritti näyttelijänopintoja Tampereen yliopistossa 1969–1973. Viironen aloitti kiinnitettynä näyttelijänä Tampereen Työväen Teatterissa 1973, ja kiinnitys päättyi varhaiseen eläkkeelle jääntiin 1997. Sen jälkeen hän näytteli muun muassa Komediateatterissa ja teki sivurooleja erinäisissä televisiosarjoissa.


title: Matti Viironen

text: Viirosen roolitehtäviä Työväen Teatterissa olivat muun muassa Sancho Panza ("Don Quijote"), Akusti ("Niskavuoren Heta") ja nuorempi veli Edmund ("Pitkän päivän matka yöhön"). Vuonna 1997 hän näytteli Arganin roolin Molièren komediassa "Luulosairas".


title: Matti Viironen

text: Viirosen ensimmäinen aviopuoliso oli Kerttu Viironen: liitto solmittiin 1973 ja päättyi eroon 1979. Toinen puoliso oli Kirsti Viironen, vuodesta 1980 vuoteen 1990. Liitto päättyi eroon. Viirosella on kolme lasta.


title: Agnese Āboltiņa

text: Agnese Āboltiņa (s. 7. helmikuuta 1996) on latvialainen alppihiihtäjä, joka edustaa SK Rīgas Favorīts -seuraa.


title: Agnese Āboltiņa

text: Nuorten talviolympialaisissa 2012 Āboltiņa sijoittui pujottelussa 16:nneksi, superalppiyhdistetyssä 22:nneksi ja supersuurpujottelussa 27:nneksi. Hän osallistui Schladmingin MM-kilpailuihin 2013 sijoittuen 74:nneksi suurpujottelussa. Sotšin olympialaisissa 2014 Āboltiņa sijoittui supersuurpujottelussa 31:nneksi ja pujottelussa 37:nneksi.


title: Matias Ikävalko

text: Matias Ikävalko (Matti Tapio Ikävalko, 23. tammikuuta 1948 Helsinki) on suomalainen näyttelijä. Hän on näytellyt muun muassa Vaasan ja Lappeenrannan kaupunginteattereissa.


title: Matias Ikävalko

text: Matias Ikävalko syntyi maanviljelijä Eemil Ikävalkon ja tarkastuskarjakko Ester Lattusen perheeseen. Hän valmistui ylioppilaaksi vuonna 1967 ja suoritti näyttelijän opintoja Tampereen yliopistossa 1969–1973. Ikävalko aloitti ammattiuransa Kouvolan Teatterissa, johon hän oli kiinnitettynä 1973–1975. Vuosina 1975–1987 hän näytteli Vaasan kaupunginteatterin riveissä, jota seurasi vuosi Teatteri 2000:ssa, vuosi vapaana näyttelijänä ja jälleen vuosi Teatteri 2000:ssa. Vuosina 1990–1995 Ikävalko oli kiinnitettynä Lappeenrannan kaupunginteatteriin, ja vuodesta 1995 hän on jälleen työskennellyt freelance-näyttelijänä.


title: Matias Ikävalko

text: Ikävalkon roolitehtäviä ovat olleet muun muassa Turkka (kappaleessa "Tukkijoella"), Jaakko Honka ("Kultainen vasikka"), Porfiri Petrovitš ("Rikos ja rangaistus") ja Nalle Puh.


title: Matias Ikävalko

text: Ikävalkon televisiotehtäviin lukeutuu muun muassa Aarne Rintamäen rooli Yleisradion sarjanäytelmässä "Rintamäkeläiset".


title: Matias Ikävalko

text: Ikävalko on niin ikään kirjoittanut kabareetekstejä, pakinoita ja kolumneja.


title: Gašper Kopitar

text: Gašper Kopitar (s. 13. elokuuta 1992 Jesenice, Slovenia) on slovenialainen jääkiekkoilija, joka pelaa ECHL-joukkue Manchester Monarchsissa. Hän toimii joukkueen varakapteenina. Kopitar on pelipaikaltaan vasen laitahyökkääjä, mutta osaa pelata myös keskellä. Hän laukoo oikealta.


title: Gašper Kopitar

text: Kopitarin kasvattajaseura on HK Jesenice. Hän siirtyi 16-vuotiaana isoveljensä Anžen vanavedessä Los Angelesiin ja Kingsin juniorijoukkueeseen kaudeksi 2008–2009. Kaudeksi 2009–2010 Kopitar siirtyi WHL-joukkue Portland Winterhawksiin, jossa hän ei kuitenkaan missään vaiheessa saanut roolia vakiokokoonpanosta ja siirtyi kesken toisen kautensa 2010–2011 USHL-joukkue Des Moines Buccaneersiin. Heinäkuussa 2011 Kopitar siirtyi try-outille ruotsalaisseura Södertälje SK:n J20-junioreihin, mutta hän palasi kuitenkin Buccaneersiin kaudeksi 2011–2012. Kopitar oli tehoilla 24+15=39 joukkueen paras maalintekijä ja toiseksi paras pistemies Anthony Grecon jälkeen.


title: Gašper Kopitar

text: Kaudeksi 2012–2013 Kopitar siirtyi Ruotsin toiseksi korkeimmalla sarjatasolla HockeyAllsvenskanissa pelaavaan Mora IK:hon, jossa tulokaskausi toi 42 runkosarjaottelussa tehot 8+6=14. Kesken toisen Mora-kautensa 2013–2014, lokakuussa 2013 hänen sopimuksensa joukkueen kanssa purettiin, kun Kopitarin rooli jäi hyvin pieneksi. Hän ehti pelata 13 runkosarjaottelua jääden ilman tehopisteitä. Vuodenvaihteessa Kopitar löysi uuden seuran ja teki loppukauden kattavan sopimuksen ECHL-joukkue Ontario Reignin kanssa. Kauden 2014–2015 kynnyksellä, lokakuussa 2014 hän teki vuoden mittaisen jatkosopimuksen joukkueen kanssa. Kaudeksi 2015–2016 Kopitar siirtyi jatkamaan ECHL-uraansa vuoden mittaisella sopimuksella Manchester Monarchsin riveihin. Hän nousi joukkueen varakapteeniksi.


title: Gašper Kopitar

text: Kopitar edusti Sloveniaa MM-kilpailuissa vuonna 2013. Samana vuonna hän edusti joukkuetta myös Sotšin olympiakisojen 2014 karsinnoissa, joiden päätteeksi Slovenia sai yllättäen paikan varsinaisista olympiakisoista.


title: Gašper Kopitar

text: Kopitar pelasi myös alle 20-vuotiaiden I-divisioonan MM-kilpailuissa vuosina 2010, 2011 ja 2012. Ensimmäinen turnaus päättyi A-lohkon pronssiin ja toinen B-lohkon hopeaan. Vuoden 2012 IA-divisioonan turnauksessa hän toimi Slovenian kapteenina ja valittiin joukkueen parhaaksi pelaajaksi.


title: Gašper Kopitar

text: Kopitarin isoveli Anže pelaa NHL-joukkue Los Angeles Kingsissa ja hän on NHL:n historian ensimmäinen slovenialaispelaaja. Veljesten isä Matjaž Kopitar on Slovenian A-maajoukkueen entinen päävalmentaja, joka pelasi omalla pelaajaurallaan alempien tasojen arvokisoja Jugoslavian ja Slovenian maajoukkueissa.


title: Barkhad Abdi

text: Barkhad Abdi (s. 10. huhtikuuta 1985 Mogadishu, Somalia) on somalialais-yhdysvaltalainen näyttelijä. Hän teki elokuvadebyyttinsä elokuvassa "Captain Phillips", josta hänet palkittiin parhaan miessivuosan Baftalla. Hän sai roolistaan myös Oscar-, Golden Globe- ja SAG-ehdokkuudet.


title: Barkhad Abdi

text: "Captain Phillipsissä" Abdi näytteli Maersk Alabama -aluksen kaapannutta somalimerirosvo Abduwali Musea. Hänet palkattiin rooliin 65 000 dollarin palkalla.


title: Barkhad Abdi

text: Abdi on työskennellyt myös kännykkämyyjänä, taksikuskina ja tiskijukkana.


title: Aarne Koskelo

text: Aarne Kaarlo Koskelo (vuoteen 1918 "Lindgren"; 8. maaliskuuta 1900 Värtsilä – 12. kesäkuuta 1998 Helsinki) oli suomalainen yritysjohtaja, joka perusti vuonna 1947 Kaukomarkkinat Oy:n yhdessä Seppo Virkkusen kanssa.


title: Aarne Koskelo

text: Koskelo valmistui ylioppilaaksi 1919, kauppatieteiden kandidaatiksi 1924 ja maisteriksi 1928. Hän oli Yhtyneet Paperitehtaat Oy:n kirjanpitäjä 1924–1925, Simpeleen ja Jämsänkosken tehtaiden sekä yhteisen pääkonttorin konttoripäällikkö 1925–1936, Pitkäranta Oy:n toimitusjohtaja 1937–1940 ja osuuskunta Kompensaation toimitusjohtaja 1940–1948 sekä samalla Vako oy:n toimitusjohtaja 1941–1944 ja Teollisuuden Tervatuote Ab:n toimitusjohtaja 1945–1946. Vuonna 1947 Koskelo perusti yhdessä teollisuusmiesten kanssa Kaukomarkkinat Oy:n, jonka oli tarkoitus saada Suomen vienti- ja tuontitoiminta kotimaisiin käsiin. Hän oli yhtiön toimitusjohtaja vuosina 1948–1970 ja jatkoi sen hallituksessa vuoteen 1988, jolloin hänen sukunsa myi sen koko osakekannan Sponsor Oy:lle. Hän oli myös Barker-Littoinen Oy:n hallituksen puheenjohtajana vuosina 1955–1971 ja kuului Yhtyneet Paperitehtaat Oy:n hallitukseen 1952–1976 sekä vakuutusyhtiö Sammon hallintoneuvostoon 1964–1971.


title: Aarne Koskelo

text: Koskelo kuului useisiin Suomen kauppavaltuuskuntiin ulkomailla. Hän sai pääkonsulin arvonimen vuonna 1954. Hän osallistui Suomen sisällissotaan sekä talvi- ja jatkosotaan. Hän oli sotilasarvoltaan kapteeni.


title: Aarne Koskelo

text: Koskelo perusti vuonna 1987 nimeään kantavan Aarne Koskelon säätiön, joka toimii sydäntutkimuksen hyväksi. Hänen ja hänen vaimonsa mukaan nimetyt rahastot löytyvät myös Syöpätautien tutkimussäätiöstä, Sydäntutkimussäätiöstä ja Silmäsäätiöstä.


title: Let It Go

text: ”Let It Go” on kappale Disneyn vuoden 2013 animaatioelokuvasta "Frozen – huurteinen seikkailu". Sen ovat säveltäneet ja sanoittaneet Kristen Anderson-Lopez ja Robert Lopez. Kappaleen esittää elokuvan alkuperäisessä englanninkielisessä versiossa yhdysvaltalainen Idina Menzel. Albumin soundtrackilla on myös Demi Lovaton versio kappaleesta. Suomenkielisessä versiossa kappaleen ”Taakse jää” esittää Katja Sirkiä.


title: Let It Go

text: Idina Menzel esitti kappaleen ensimmäistä kertaa televisiossa Oscar-gaalassa 2014, jossa kappale palkittiin parhaan laulun Oscarilla.


title: 36 000 päivää Oulussa

text: 36 000 päivää Oulussa on suomalainen Yleisradion tuottama vuonna 1969 valmistunut televisiodokumenttielokuva. Dokumentin on käsikirjoittanut ja ohjannut Eeli Aalto.


title: 36 000 päivää Oulussa

text: Elokuvassa vertaillaan Ouluun liittyviä vanhoja valokuvia 1960-luvun lopun kaupunkiin. Lisäksi se sisältää kuvaa luonnosta kaupungin ympäriltä. Dokumentissa esiintyy myös professori Eero Järventaus, joka kertoo Oulun keskusta-alueen sen aikaisesta arkkitehtuurista, kuten Monumentaalikeskuksesta ja Torinrannan Rantakadusta.


title: 36 000 päivää Oulussa

text: Aalto kertoo saaneensa idean dokumenttielokuvaan katsomalla Pohjois-Pohjanmaan maakuntamuseon vanhoja Oulu-aiheisia valokuvia. Hän halusi tehdä vertailua ottamalla filmikuvaa samoista paikoista, missä vanhatkin valokuvat oli otettu. Aalto toteaa, että elokuvan teko oli suuritöistä, ja sen aikaisella kuvaustekniikalla hankala toteuttaa.


title: Demo (ravintola)

text: Ravintola Demo on vuonna 2003 avattu ravintola Helsingissä Uudenmaankadulla. Ravintola Demo on keittiömestari Tommi Tuomisen johtaman, vuonna 2002 perustetun Liemi Ravintola -osakeyhtiön aputoiminimi.


title: Demo (ravintola)

text: Vuonna 2006 Demo valittiin vuoden ravintolaksi. Vuodesta 2007 alkaen ravintolalla on ollut tähti Michelin-oppaassa.


title: Demo (ravintola)

text: Marraskuussa 2014 ravintola vaurioitui rakennuksen sisäpihalla tehtyjen asfalttitöiden sytyttämän tulipalon vuoksi. Ravintolan keittiö ja sisustus uusittiin. Toiminta jatkui remontin jälkeen helmikuussa 2015. Toimintatapaa muutettiin niin, että tarjolla on ainoastaan keittiömestarin menu, josta voi valita 4-7 ruokalajin laajuisen kokonaisuuden.


title: Demo (ravintola)

text: Demon perustajiin kuuluva Teemu Aura suuntautui sittemmin 2011 perustetun Patisserie Teemu & Markuksen ja vuonna 2014 Helsingin Vanhan kauppahalliin perustetun kahvila-ravintola Storyn toimintaan.


title: Jarmo Hast

text: Jarmo Hast (s. 29. elokuuta 1976) on suomalainen uimari ja triathlonisti.


title: Jarmo Hast

text: Hast aloitti urheilu-uransa uimarina ja saavutti nuorten SM-hopeaa 1500 m vapaauinnissa ja 400 m sekauinnissa.


title: Jarmo Hast

text: Triathlonissa Hast on saavuttanut pika- ja perus- eli olympiamatkalla SM-kultaa vuonna 2000 sekä muita SM-mitaleita myöhempinä vuosina.


title: Jarmo Hast

text: Hän edustaa Helsinki Triathlon ry:tä.


title: Tommi Tuominen

text: Tommi Tuominen on suomalainen kokki ja ravintoloitsija.


title: Tommi Tuominen

text: Tuominen on Ravintola Demon keittiömestari ja omistaja. Hän on omistajana myös Ravintola Groteskissa, Finnjävelissä ja Sue Ellenissä. Ravintola Demossa Tuominen on palkittu Michelin-tähdellä ja ravintola Groteskiin hän on saanut Michelinin Bib Gourmand -tunnustuksen.


title: Tommi Tuominen

text: Tuominen tunnetaan myös televisio-ohjelmista "Sokkokokki, Food Club, Finnjävel – ravintola helvetistä ja Kokkisota."


title: Vasili A. Arhipov

text: Vasili Aleksandrovitš Arhipov (ven. Василий Александрович Архипов) (30. tammikuuta 1926 – 19. elokuuta 1998) oli venäläinen, Neuvostoliiton laivaston upseeri. Hän oli arvoltaan vara-amiraali. Arhipov syntyi ja kuoli Moskovan oblastissa, eli Moskovan läänin alueella.


title: Vasili A. Arhipov

text: Vasili Arhipov oli Neuvostoliiton laivaston sukellusveneupseeri joka osallistui nuoresta iästään huolimatta toiseen maailmansotaan. Arhipov oli muiden muassa K-19:n upseeri sekä myöhemmin korkea-arvoinen upseeri, yleten aina vara-amiraaliksi sukellusveneiden taisteluosastossa. Arhipov menehtyi 1998 munuaissyöpään, mahdollisesti K-19:llä saamiensa säteilyvammojen seurauksena.


title: Vasili A. Arhipov

text: Arhipovin saavuttamista meriiteistä merkittävimmäksi on jälkimaailma nostanut sen, että hän todennäköisesti esti ydinsodan syttymisen Yhdysvaltoja vastaan. TV-dokumentti on esittänyt Arhipovin hermojen pitäneen erittäin tiukassa tilanteessa ja juuri hänen estäneen ydinaseen käytön kovan paineen alaisuudessa. Tilanteessa Yhdysvaltain laivaston sota-alukset ahdistivat B-59 -nimistä sukellusvenettä Kuuban ohjuskriisin aikana.


title: Vasili A. Arhipov

text: Mihail Gorbatšov esitti vuonna 2006, että K-19:n merisotilaille myönnettäisiin jälkikäteen Nobelin rauhanpalkinto, mikä olisi tullut myös Vasili Arhipovin osalle.


title: Vasili A. Arhipov

text: Neuvostoliitto oli poistanut väliaikaisesti käytöstä kaikki ydinreaktorilla varustetut aluksensa. Tämä tehtiin K-19:llä sattuneen vakavan onnettomuuden johdosta. Kuuban lähistöllä dieselkäyttöisten alusten päälliköillä oli vapaat valtuudet käyttää ydinaseita, ilman Moskovasta tullutta erillistä suostumusta. B-59:n kapteeni Vasili G. Savitski oli aikeissa laukaista kT-luokan ydinkärjellä ladatun torpedon amerikkalaisia sota-aluksia kohti. Veto-oikeudellaan ylempiarvoinen laivastoupseeri Arhipov kuitenkin esti tämän .


title: Wilhelm Theodor von Kraemer

text: Wilhelm Theodor von Kraemer (14. elokuuta 1836 Espoo – 25. huhtikuuta 1926 Helsinki) oli suomalainen kenraalimajuri, valtiopäivämies ja kuvernööri.


title: Wilhelm Theodor von Kraemer

text: Albergan kartanossa syntynyt von Kraemer aloitti opinnot Haminan kadettikoulussa vuonna 1848 ja palveli sen jälkeen muun muassa Suomen kaartissa vuodesta 1855 lähtien. Vuonna 1862 hän suoritti Aleksanterin yliopistossa ylemmän kameraalitutkinnon.


title: Wilhelm Theodor von Kraemer

text: Turun ja Porin läänin kuvernööriksi von Kraemer nimitettiin 1891. Hän erosi tehtävästä vuonna 1903 vastustettuaan kenraalikuvernööri Bobrikovn venäläistämispyrkimyksiä. Samalla von Kraemerilta vietiin oikeus kantaa sotilaspukua. Se kuitenkin palautettiin hänelle kolmen vuoden kuluttua. Valtiopäiväedustajana von Kraemer oli viisillä valtiopäivillä vuosien 1867 ja 1906 välillä. Hän omisti myös Siuntiossa sijaitsevan Suitian kartanon.


title: Wilhelm Theodor von Kraemer

text: Wilhelm Theodor von Kraemerin poika oli everstiluutnantti Robert von Kraemer, joka tuli Suomen sisällissodan aikana tunnetuksi Uudenkaarlepyyn ja Riihimäen vankileirien pahamaineisena johtajana.


title: Seppälä (Laitila)

text: Seppälä on 136 asukkaan kylä läntisessä Laitilassa noin 10 kilometrin päässä Laitilan keskustasta. Seppälän naapurikyliä ovat muun muassa Untamala idässä ja Kouma etelässä. Kylän nimi tulee Kalevalan henkilöstä Seppä Ilmarisesta. Seppälä on asutettu 550–800-luvulla, ja se on yksi Laitilan vanhimmista kylistä. Kylän alueelta on löydetty useita muinaisjäännöksiä. Kylässä on historiallisia röykkiöhautoja sekä Viinikkalan eli Lainion linnavuori, joka on aikoinaan toiminut alueen asukkaiden turvapaikkana vihollisilta. Seppälässä oli ennen oma kyläkoulu ja kaksi kauppaa, mutta ne on lakkautettu viime vuosikymmeninä. Kultaseppä ja teollisuusneuvos Kustaa Hiekka oli kotoisin Seppälästä.


title: Samuel Werner von Troil (vanhempi)

text: Samuel Werner von Troil (3. huhtikuuta 1798 Tukholma – 27. elokuuta 1865 Hämeenlinna) oli ruotsalaissyntyinen vapaaherra, upseeri ja kuvernööri.


title: Samuel Werner von Troil (vanhempi)

text: Uppsalan yliopistossa opiskellut Von Troil oli lipunkantajana Ruotsin kuninkaan henkirykmentissä vuodesta 1818 lähtien ja erosi palveluksesta 1822. Hän muutti Suomeen ja palveli Suomen jalkaväkirykmentissä vuoteen 1831 saakka, jolloin von Troil erosi palveluksesta luutnanttina.


title: Samuel Werner von Troil (vanhempi)

text: Turun ja Porin läänin maaherranvirastosta hän siirtyi Suomen vaihto-, laina- ja talletuskonttoriin vuonna 1837. Turun ja Porin läänin virkaatekevänä kuvernöörinä von Troil toimi vuonna 1856, jonka jälkeen hän oli Mikkelin läänin kuvernöörinä 1856–1863 ja Hämeen läänin kuvernöörinä 1863–1865. Von Troil osallistui myös säätyvaltiopäiville vuosina 1863–1864.


title: Samuel Werner von Troil (vanhempi)

text: Hänen poikansa Samuel Werner von Troil nuorempi toimi muun muassa senaattorina.


title: Raahen vankileiri

text: Raahen vankileiri oli yksi Suomen sisällissodan vankileireistä. Se toimi maalis-kesäkuussa 1918 Raahen Porvari- ja Kauppakoulun alueella. Yhteensä leirillä oli vangittuna 772 punakaartilaista, joista Suomen sotasurmat -tiedoston mukaan kuoli 139. Joidenkin lähteiden mukaan kuolleita olisi ollut yli 160.


title: Raahen vankileiri

text: Ensimmäiset vangit Raahen vankileirille sijoitettiin heti 7. helmikuuta tapahtuneen Raahen valtauksen jälkeen. Valkoisten joukot ottivat heitä kiinni myös lähipitäjistä, kuten Siikajoelta, jossa vangiksi jäi vankileirikokemuksistaan myöhemmin muistelmateoksen kirjoittanut Yrjö Jääskelä. Toukokuun aikana Raaheen tuotiin vankeja myös Tampereelta.


title: Raahen vankileiri

text: Raahen vankileiri oli tunnettu huonoista oloistaan, jonka vuoksi kuolleisuus nousi suureksi. Raahessa menehtyi noin 18% vangeista, kun esimerkiksi Oulussa sijainneessa Raatin vankileirissä lukema oli vain 4–5%. Raahea suurempi kuolleisuus oli vain Tammisaaren, Hämeenlinnan ja Lappeenrannan vankileireillä. Sotasurmatiedoston mukaan lähes kaikki vankileireillä kuolleet menehtyivät nälkään tai erilaisiin kulkutauteihin, teloitettuja on joukossa vain muutamia. Jääskelän vuonna 1978 ilmestyneen "Henkipattona Suomessa" -kirjan mukaan päivittäinen ruoka-annos Raahen leirillä käsitti vain parin sentin paksuisen leivänpalan ja keittoa, jossa saattoi olla pelkkiä kalanruotoja. Tampereelta tulleiden vankien Jääskelä kertoo syöneen nälkäänsä käpyjä, ruohoa ja käymälän ulosteiden seasta löytämiään kalojen perkuujätteitä. Jääskelän mukaan Raahessa syyllistyttiin myös julmaan kidutukseen. Vankeja pakotettiin piiskaamaan toisiaan jopa kuolemaan saakka tai heitä saatettiin rangaistukseksi seisottaa koko päivän ajan ulkona.


title: Raahen vankileiri

text: Raahen vankileiri tyhjennettiin kesä-heinäkuun aikana kun vangit kuljetettiin kahdessa erässä Tammisaaren vankileirille. Ensimmäiset 400 vankia vietiin Tammisaareen kesäkuun alussa ja viimeiset 70 kuukautta myöhemmin. Raahen vangit olivat Tammisaareen saapuessaan niin heikossa kunnossa, että elokuun puoliväliin mennessä heistä oli kuollut yli 40%.


title: Kiina talviolympialaisissa 2014

text: Kiina osallistui Sotšin talviolympialaisiin 2014. Maalla oli 66 edustajaa yhdeksässä eri urheilumuodossa. Avajaisissa joukkueen lipunkantajana toimi taitoluistelija Tong Jiang.


title: Kiina talviolympialaisissa 2014

text: Kiina sai kaksi maapaikkaa alppihiihtoon.


title: Kiina talviolympialaisissa 2014

text: Kiina sai kisoihin mukaan yhden miehen ja neljä naista vuosien 2012 ja 2013 ampumahiihdon maailmanmestaruuskilpailuissa kertyneiden näyttöjen perusteella.


title: Kiina talviolympialaisissa 2014

text:
Kiina sai maastohiihtoon neljä maapaikkaa.
Sprintit


title: Kiina talviolympialaisissa 2014

text: Kiinan miesten joukkue pääsi mukaan olympialaisiin rankingin perusteella, naisten joukkue karsintaturnauksen kautta.


title: Kiina talviolympialaisissa 2014

text:
Kiinan miesten joukkue voitti yhdeksästä alkusarjan pelistään seitsemän ja pääsi välieriin. Välierissä joukkue hävisi Kanadalle. Se hävisi Ruotsille pronssiottelussa ja jäi neljänneksi.Alkusarjan lopputulokset:
Kiinan ottelut:


title: Kiina talviolympialaisissa 2014

text:
Kierros 1
Kierros 2
"ei ottelua"


title: Kiina talviolympialaisissa 2014

text:
Kierros 3
Kierros 4
Kierros 5
Kierros 6
"ei ottelua"


title: Kiina talviolympialaisissa 2014

text:
Kierros 7
Kierros 8
Kierros 9
Kierros 10
"ei ottelua"


title: Kiina talviolympialaisissa 2014

text:
Kierros 11
Kierros 12
Välierät
Pronssiottelu


title: Kiina talviolympialaisissa 2014

text:
Kiinan naisten joukkue hävisi alkusarjan yhdeksästä pelistään viisi eikä päässyt jatkopeleihin.Alkusarjan lopputulokset:
Kiinan ottelut:


title: Kiina talviolympialaisissa 2014

text:
Kierros 11
Kierros 12


title: Kiina talviolympialaisissa 2014

text: Kiina sai taitoluisteluun kahdeksan maapaikkaa sekä paikan joukkuekilpailuun.


title: Kiina talviolympialaisissa 2014

text: Joukkuekilpailu


title: Kiina talviolympialaisissa 2014

text: Kiina sai freestylehiihtoon yhdeksän maapaikkaa.


title: Kiina talviolympialaisissa 2014

text:
Hypyt
Kumparelasku


title: Kiina talviolympialaisissa 2014

text: Kiina sai kaukalopikaluisteluun maksimimäärän maapaikkoja, eli sekä miehiä että naisia kolme jokaiselle matkalle ja viestijoukkueet.


title: Kiina talviolympialaisissa 2014

text: Nelinkertainen olympiavoittaja Wang Meng mursi nilkkansa harjoituksissa 15. tammikuuta 2014 eikä kyennyt osallistumaan olympialaisiin.


title: Kiina talviolympialaisissa 2014

text:
Miehet
Naiset


title: Kiina talviolympialaisissa 2014

text: Vuoden 2014 pikaluistelun maailmanmestari Yu Jing joutui jättämään olympialaiset väliin vanhan vamman uusiutumisen vuoksi.


title: Sunshine (kappale)

text: Sunshine on romanialaisyhtye Heavenin kappale. Sen julkaisi Cat Music digitaalisesti ladattavana singlenä 18. heinäkuuta 2012. Kappaleeseen liittyvä musiikkivideo julkaistiin videopalvelu YouTubessa päivää ennen singlen julkaisua. Toisin kuin Heavenin muutamat aiemmat singlejulkaisut, "Sunshine" ei päässyt lainkaan listoille.


title: Sunshine (kappale)

text: Digitaalinen lataus


title: Jani Timonen

text: Jani Timonen (s. 1978, Lieksa) on suomalainen tietokirjailija ja vapaa kirjoittaja. Hän on kirjoittanut Tero Kartastenpään kanssa tietokirjan Provo opas - ärsyttämisen jalo taito.


title: Jani Timonen

text:
Timonen työskenteli Aamulehdessä vuosina 2002-2010. Hän on kirjoittanut vapaana kirjoittajana muun muassa Helsingin Sanomiin, Suomen Kuvalehteen ja Imageen.
Timonen on valmistunut yhteiskuntatieteiden maisteriksi Tampereen yliopiston tiedotusopista ja kauppatieteiden maisteriksiAalto-yliopiston kauppakorkeakoulusta. Hän on opiskellut myös muun muassa Korea Universityssa ja Sungkyunkwan Universityssa Etelä-Koreassa.


title: Jani Timonen

text: Hän tekee Helsingin yliopistossa väitöskirjaa digitaalisesta politiikasta, diplomatiasta ja retoriikasta.


title: Kimon Georgiev

text: Kimon Georgiev (11. elokuuta 1882 Pazardžik – 28. syyskuuta 1969 Sofia) oli bulgarialainen poliitikko, joka toimi Bulgarian pääministerinä 1934–1935 ja 1944–1946.


title: Kimon Georgiev

text: Georgiev oli alkujaan Bulgarian armeijan upseeri, ja hän osallistui Balkanin sotiin sekä ensimmäiseen maailmansotaan. Hän jätti armeijan vuonna 1920 everstiluutnanttina. Georgiev osallistui vuoden 1923 vallankaappauksen suunnitteluun ja hänestä tuli 1920-luvulla yksi hallitsevan Demokraattinen liitto -puolueen johtajista. Hän toimi liikenneministerinä Andrei Ljaptševin hallituksessa. 1930-luvulla Georgievista tuli yksi oikeistolaisen Zveno-järjestön johtajista. Yhdessä muiden zvenolaisten kanssa hän toteutti toukokuussa 1934 uuden vallankaappauksen, ja kohosi siten pääministeriksi. Zvenon vajaan vuoden kestäneen valtakauden aikana muut puolueet kiellettiin, parlamentti hajotettiin ja kansantaloutta järjesteltiin uusiksi korporatistisen mallin mukaan. Tsaari Boris III kuitenkin erotti Georgievin tammikuussa 1935.


title: Kimon Georgiev

text: Toisen maailmansodan aikana Georgiev ja Zveno liittyivät vasemmistopuolueiden muodostamaan Isänmaalliseen rintamaan, joka vastusti Bulgarian osallistumista sotaan akselivaltojen puolella. Isänmaallinen rintama toteutti syyskuussa 1944 vallankaappauksen, jonka seurauksena Georgievista tuli jälleen pääministeri. Hänen johdollaan Bulgaria irtautui yhteistyöstä Saksan kanssa ja solmi aselevon Neuvostoliiton kanssa puna-armeijan miehitettyä maan. Kommunistit saivat vähitellen vallan Bulgarian hallituksessa, ja marraskuussa 1946 Georgiev korvattiin kommunistijohtaja Georgi Dimitrovilla. Georgiev jatkoi kuitenkin ulkoministerinä ja varapääministerinä. Zveno lakkautettiin vuonna 1949, mutta Georgiev toimi vuoteen 1962 asti eri ministerintehtävissä, ja sen jälkeen kuolemaansa saakka parlamentin puhemiehistön jäsenenä.


title: Bulgarian vallankaappaus

text: Bulgarian vallankaappaus voi tarkoittaa ainakin seuraavia:


title: Tert-butyylikloridi

text: "tert"-Butyylikloridi (CHCl) on kloorattu tyydyttymätön hiilivety. Yhdistettä käytetään pääasiassa muiden orgaanisten yhdisteiden valmistamiseen orgaanisella synteesillä.


title: Tert-butyylikloridi

text: "tert"-Butyylikloridi on huoneenlämpötilassa väritön neste. Yhdiste liukenee hyvin orgaanisiilin liuottimiin kuten metanoliin, etanoliin ja asetoniin ja muodostaa monien liuottimien kanssa atseotrooppisia seoksia. "tert"-Butyylikloridi liukenee vain hieman veteen, mutta hydrolysoituu nopeasti emäksisissä olosuhteissa muodostaen tert-butanolia.. Koska "tert"-butanolin rakenteessa on steerisesti estynyt "tert"-butyyliryhmä hydrolyysi noudattaa S1-reaktion mekanismia, jossa kloori lähtee yhdisteestä muodostaen positiivisesti varautuneen karbokationin, jonka kanssa vesi tai hydroksidi-ioni reagoi muodostaen tert-butanolia. "tert"-Butyylikloridi ei reagoi S2-reaktiolla.


title: Tert-butyylikloridi

text: "tert"-Butyylikloridia valmistetaan tert-butanolin ja vetykloridikaasun välisellä reaktiolla. Vetykloridia johdetaan tert-butanolin vesiliuokseen kunnes liuos on selkeästi hapan. Tämän jälkeen vesiliuos ja muodostuva orgaaninen faasi erotetaan toisistaan. Toinen tapa valmistaa "tert"-butyylikloridia on isobuteenin ja vetykloridin reaktio oksidikatalyytin kuten alumiinioksidin läsnä ollessa.


title: Tert-butyylikloridi

text: "tert"-Butyylikloridia käytetään pääasiassa valmistettaessa muita yhdisteitä alkylointireaktioilla. Esimerkiksi bentseeni ja tolueenin Friedel–Crafts-alkylointireaktiolla "tert"-butyylikloridin kanssa muodostuu tert-butyylibentseeniä ja tert-butyylitolueenia. Yhdistettä voidaan käyttää myös hajusteteollisuuden käyttämän neoheksyylikloridin valmistamiseen.


title: Suomen Oslon-suurlähetystö

text: Suomen Oslon-suurlähetystö on Suomen tasavallan suurlähetystö Norjan pääkaupungissa Oslossa. Sekä suurlähetystö että suurlähettilään virka-asunto sijaitsevat Frognerin kaupunginosassa osoitteessa Thomas Heftyes gate.


title: Suomen Oslon-suurlähetystö

text: Norja ja Suomi solmivat diplomaattisuhteet 6.4.1918. Suomen lähetystö aloitti toimintansa syksyllä 1918 ja Allan Serlachius nimitettiin ensimmäiseksi lähettilääksi. Kiinteistö osoitteessa Drammensveien 93 ostettiin lähetystökäyttöön ja se palveli sekä kansliana että residenssinä.


title: Suomen Oslon-suurlähetystö

text:
Suomen presidentti Lauri Kristian Relander oli valtiovierailulla Norjassa 1926. Yhdessä kuningas Haakon VII:n sekä lähettiläs Östen Elfvingin kanssa he istuttivat takapihalle tammen, joka symboloi maiden välisiä suhteita.
Suomen valtio osti vuonna 1935 nykyisen lähetystörakennuksen, joka kunnostamisen jälkeen toimi niin kansliana kuin virka-asuntona vuodesta 1936. Kymmenen vuotta aikaisemmin istutettu, niin kutsuttu kuninkaan tammi siirrettiin muuton yhteydessä uudelle pihalle, ja se kasvaa suurlähetystön pihassa vielä tänäkin päivänä.


title: Suomen Oslon-suurlähetystö

text: Edustusto suljettiin Saksan miehitettyä Norjan vuonna 1940. Se avattiin uudelleen miehityksen päätyttyä syksyllä 1945. Vuonna 1954 edustuston tasoa nostettiin suurlähetystöksi ja täten Suomi sai Norjaan ensimmäisen suurlähettiläänsä, Eduard Palinin. Vuosina 1958–1965 suurlähettiläänä toiminut Tyyne Leivo-Larsson oli Suomen ensimmäinen naissuurlähettiläs.


title: Suomen Oslon-suurlähetystö

text: Vuonna 1969 suurlähetystö muutti uusiin tiloihin osoitteeseen Drammensveien 40 ja rakennus osoitteessa Thomas Heftyes gate 1 toimi suurlähettilään residenssinä. Vuonna 1993 Thomas Heftyes gate 1 remontoitiin täysin kansliaksi ja se on toiminut suurlähetystönä siitä lähtien.


title: Suomen Oslon-suurlähetystö

text: Suurlähetystön historia on koottu historiikkiin. Jussi Pekkarisen kirjoittama "Kuninkaallisen tammen suojassa, Suomen Oslon suurlähetystön historia" ilmestyi vuonna 2014.


title: Suomen Oslon-suurlähetystö

text: Rakennus osoitteessa Thomas Heftyes gate 1 toimi niin kansliana kuin residenssinä vuodesta 1936, kunnes suurlähetystö muutti vuonna 1969. Vuonna 1983 suurlähetystö vuokrasi naapurissa, osoitteessa Thomas Heftyes gate 3, sijaitsevan rakennuksen ja osti sen vuonna 1986. Talo on 1900-luvun alussa rakennettu kolmikerroksinen kivihuvila, jonka on suunnitellut tunnettu norjalainen arkkitehti Arnstein Arneberg. Rakennus peruskorjattiin nykyiseen kuntoonsa arkkitehtiprofessori Egil Nordinin avustuksella. Suurlähettiläs Kaarlo Yrjö-Koskinen muutti tähän rakennukseen yhdessä vaimonsa kanssa, ja siitä lähtien se on ollut suurlähettilään ja tämän perheen käytössä.


title: Suomen Oslon-suurlähetystö

text: Norjassa on yhteensä 23 Suomen kunniakonsulaattia. Suomen kunniapääkonsulaatti sijaitsee Oslossa. Muita konsulaatteja kutsutaan kunniakonsulaateiksi ja ne edustavat Suomea eri puolilla Norjaa. Kunniapääkonsuli aloitti Oslossa jo ennen ensimmäisen lähetetyn, Allan Serlachiuksen saapumista, vuonna 1918.


title: Suomen Oslon-suurlähetystö

text:
Kunniakonsuli valvoo toimipiirissään suomalaisten ja Suomessa pysyvästi asuvien ulkomaalaisten oikeuksia. Hän voi neuvoa ja opastaa hädänalaiseen asemaan joutuneita tilapäisesti ulkomailla oleskelevia Suomen kansalaisia ja Suomessa pysyvästi asuvia ulkomaan kansalaisia yhteydenpidossa paikallisiin viranomaisiin tai lähimpään Suomen suurlähetystöön tai konsulaattiin. Kunniakonsulaatin kautta voi hakea joitain notaarintodistuksia. Kunniakonsulit eivät ota vastaan passihakemuksia eivätkä hoida viisumi- ja oleskelulupa-asioita. Kunniakonsuli ei myöskään voi toimia oikeudenkäyntiavustajana tai oikeudellisena neuvonantajana.
Kunniakonsuli edistää osaltaan Suomen ja asemamaan kaupallis-taloudellisia ja kulttuurisuhteita yhteistyössä edustustojen kanssa ja hän osallistuu Suomen maakuvan vahvistamiseen. Kunniakonsuli voi neuvoa suomalaisyrityksiä esim. paikallista yrityskulttuuria koskevan tiedon saannissa sekä yhteistyökumppanien etsimisessä. Konsuleiden ei tarvitse olla Suomen kansalaisia.


title: Major League Baseball -kausi 1924

text: Major League Baseball -kauden 1924 päätteeksi pelatussa World Series -ottelusarjassa kohtasivat Giants ja Washington Senators. Sarja ratkesi vasta seitsemännen ottelun 12. vuoroparissa. Senators voitti ensimmäisen mestaruutensa, Giantsille esiintyminen mestaruusotteluissa oli kahdeksas neljäntoista vuoden sisällä.


title: Otaverkko

text: Otaverkko Oy on suomalainen tietotekniikan asiantuntija- ja palveluyritys Espoossa. Otaverkko Oy perustettiin vuonna 1997 Tekesin avustuksella rakentamaan ja hallinnoimaan Espoon Otaniemeen MediaPoli nimistä tieto- ja palveluverkkoa.


title: Otaverkko

text:
Otaverkko tarjoaa asiakkailleen tietoturvallisia verkko- ja palvelinratkaisuja, IT-infraa kokonaispalveluna, työasema- ja lähiverkon ylläpitoa, asiantuntijapalveluita sekä palvelinhotellipalvelua. Kaikki palvelut Otaverkko tuottaa omissa turva- ja käytettävyysnormit täyttävissä laitetiloissa. Vuonna 2010 Otaverkko rakensi konesaleihinsa kylmäkäytävät, jotka parantavat jäähdytyksen tehokkuutta.
Otaverkko alkoi tarjota asiakkailleen IPv6 -verkkoja vuonna 2012, mutta oli mukana testaamassa IPv6-tekniikkaa jo 1990- luvun loppupuolella useissa tutkimushankkeissa.


title: Miika J. Norvanto

text: Miika J. Norvanto (s. 21. syyskuuta 1982) on suomalainen elokuvatuottaja ja -levittäjä. Hän on elokuvatuotanto- ja levitysyhtiö Black Lion Pictures Oy:n toimitusjohtaja. Norvanto on tullut tunnetuksi suomalaisten indie-elokuvien levittäjänä. Hänen tunnetuimpia elokuviaan ovat muun muassa Rendel (2017), Samurai Rauni Reposaarelainen (2016), Bunny the Killer Thing (2015) sekä Autolla Nepaliin - Unelmien elokuva (2014), joka voitti vuoden 2015 Jussi-gaalassa yleisön suosikki -palkinnon ns. Yleisö-Jussin. Elokuvateattereissa kohtuullisesti menestyneitä tuotantoja ovat olleet myös "Mitä meistä tuli" (2009), "Käräjävuorentie" (2012), "Salpa" (2013) sekä "Anselmi, nuori ihmissusi" (2014). Norvannon tuottama Bunny the Killer Thing (2015) nousi yleiseen tietoisuuten elokuvan solmittua kansainvälisen myyntisopimuksen kanadalaisen Raven Banner Entertainmentin kanssa Cannesin elokuvajuhlilla toukokuussa 2015. Lisää kansainvälistystä menestystä Norvanto saavutti, kun Suomen ensimmäinen supersankarielokuva Rendel (2017) pääsi levitykseen lähes 30 maahan ja 650 valkokankaalle Latinalaisessa Amerikassa.


title: Miika J. Norvanto

text: Norvannon ensimmäinen pitkä elokuva oli harrastajatuotantona ja noin 200 000 markan (33 600 euron) budjetilla tehty Barbaarit menneisyydestä (2001). Elokuva huomioitiin useissa tiedotusvälineissä, sillä se oli 2000-luvun alussa yksi harvoista elokuvateatteriesityksiin päässeistä harrastajatuotannoista. Elokuvaa esitettiin elokuvateatteriesityksissä Sotkamossa, Kajaanissa, Oulussa sekä Tampereella. Lisäksi elokuva kiersi piste-esityksissä eri puolella Suomea ja nähtiin myös RopeConin ohjelmistossa kesällä 2002. Helsingin ensi-ilta järjestettiin keväällä 2002 Helsingin Kino K-13:ssa. Elokuva keräsi esityksissään reilut 2 000 katsojaa.


title: Miika J. Norvanto

text: Norvanto toimii Sotkamosta käsin ja on lanseerannut käsitettä "Kainuu on Suomen Hollywood". Ajatuksen taustalla on tuoda elokuvantekijöitä eri puolilta maailmaa Suomen Kainuuseen.


title: Miika J. Norvanto

text: Norvanto on tuottanut ja ohjannut pitkiä elokuvia, lyhytelokuvia, dokumentteja ja televisio-ohjelmia.


title: Dorchester (täsmennyssivu)

text: Dorchester voi tarkoittaa ainakin seuraavia:


title: Kurdistanin juutalaiset

text: Kurdistanin juutalaiset ovat historiallisesti Kurdistanin alueella asuneita juutalaisia. Nykyisin suurin osa heistä asuu Israelissa, jonne pääosa heistä muutti 1950-luvulla. Maantieteellisen eristäytymisen takia he säilyttivät vanhoja juutalaisia perinteitä ja käyttivät kielenään arameaa. Israelissa Kurdistanin juutalaisia on arviolta 200,000 .


title: Kurdistanin juutalaiset

text: Kurdistanin juutalaisten perinteen mukaan he polveutuvat juutalaisista, jotka Assyria karkotti Juudeasta ja Israelista. Tutkijoiden mukaan perinne pitää todennäköisesti ainakin osittain paikkansa. Ensimmäiset varsinaiset lähteet juutalaisista Kurdistanissa ovat kuitenkin peräisin juutalaisilta retkeilijöiltä alueella 1100-luvulta. Lähteissä juutalaisia yhteiskuntia kuvailtiin menestyneiksi ja rikkaiksi. Tilanne kuitenkin huononi, kun paikalliset kurdit kapinoivat turkkilaisia vastaan, mikä johti alueen juutalaisten, kristittyjen ja muslimiväestön väestömäärän laskuun.


title: Kurdistanin juutalaiset

text: Kun yhdysvaltalainen lähetyssaarnaaja Asahel Grant vuonna 1839 vieraili aikanaan merkittävässä Amadiyan kaupungissa, kaupungin tuhannesta talosta vain 250 oli asuttuja. Myöhemmin kaupungissa laskettiin asuvan noin 400 juutalaista. Toinen merkittävän juutalaisten keskuksen Nerwan poltti paikallinen sotapäällikkö vähän ennen ensimmäisen maailmansodan alkua. Suurin osa paikallisista muutti Mosuliin ja Zakhoon, joista vain jälkimmäisessä on ollut suuri määrä juutalaisia varsinaisen Kurdistanin alueella nykyaikana. Vuonna 1945 kaupungissa asui noin 5 000 juutalaista. 1900-luvun alusta lähtien juutalaisia oli muuttanut nykyisen Israelin alueelle ja muuttoliike tuli huippuunsa vuosina 1950–51, jolloin suurin osa Irakin Kurdistanin alueen juutalaisista muutti Israeliin.


title: Kurdistanin juutalaiset

text: Kurdistanin juutalaiset harjoittivat monille muille juutalaisyhteisöille epätavallisia elinkeinoja, kuten paimentolaisuutta. Sittemmin heitä myös muutti työn perässä alueen suurempiin kaupunkeihin. Osa Israeliin muuttaneista Kurdistanin juutalaisista asettui maanviljelijöiksi Jerusalemin ja Jordanin laaksoon. Osa menestyi hyvin myös liike-elämässä, ja monet Israelin rikkaimmista ovat Kurdistanin juutalaisia. Esimerkiksi rakennusala Jerusalemissa on perinteisesti ja edelleen Kurdistanin juutalaisten hallitsemaa.


title: Kurdistanin juutalaiset

text: Maalaisväestönä Kurdistanin juutalaiset olivat syvästi uskonnollisia ja noudattivat juutalaisia lakeja melko tiukasti. Tunne siteistä Israelin alueelle oli vahva, mikä näkyi esimerkiksi juutalaisten paikannimistä. Esimerkiksi Zaakho tunnettiin "Kurdistanin Jerusalemina". Kuolleet haudattiin jalat kohti Jerusalemia siinä toivossa, että tuomiopäivänä ylösnousevat pääsevät nopeammin Jerusalemiin. Uskoon kuului muiden juutalaisyhteisöjen tavoin myös matkat paikallisiin pyhinä pidettyihin paikkoihin, kuten pyhinä pidettyjen henkilöiden haudoille.


title: Bogdan Filov

text: Bogdan Dimitrov Filov (10. huhtikuuta 1883 Stara Zagora – 1. helmikuuta 1945 Sofia) oli bulgarialainen poliitikko, joka toimi toisen maailmansodan aikana Bulgarian pääministerinä 1940–1943 sekä valtionhoitajakunnan johtajana 1943–1944. Hän vei Bulgarian liittoon natsi-Saksan kanssa, jolloin siitä tuli yksi akselivalloista.


title: Bogdan Filov

text: Filov oli alkuperäiseltä koulutukseltaan arkeologi ja hän opiskeli ulkomailla eri yliopistoissa. Hän suoritti vuonna 1912 ensimmäisenä arkeologisia tutkimuksia Kabilen muinaiskaupungissa ja laati selvityksen Makedoniasta vuonna 1918 löydetyn Trebeništan muinaushautakohteen esineistä. Filov toimi 1910–1920 Bulgarian kansallisen arkeologisen museon johtajana ja vuodesta 1920 arkeologian professorina Sofian yliopistossa. Hän oli myös Bulgarian tiedeakatemian puheenjohtaja vuodesta 1937.


title: Bogdan Filov

text: Tsaari Boris III nimitti saksalaismielisenä pidetyn Filovin Bulgarian pääministeriksi 15. helmikuuta 1940 Georgi Kjoseivanovin tilalle. Filov alkoi pian tiivistää Bulgarian suhteita Saksaan ja höllentää yhteyksiä länteen, mutta Boriksen tahdosta Bulgaria pysyi aluksi puolueettomana ja torjui naapurimaidensa liittoehdotukset. Saksan painostuksesta Romania taipui syyskuussa 1940 Craiovan sopimukseen, jolla se luovutti Etelä-Dobrudzhan takaisin Bulgarialle. Seuraavana keväänä Saksa painosti Bulgarian suostumaan liittolaisekseen, koska saksalaisten joukkojen oli kuljettava Bulgarian kautta voidakseen tehokkaasti hyökätä Kreikkaan. Filovin hallitus allekirjoitti kolmen vallan sopimuksen maaliskuussa 1941. Kaksi päivää myöhemmin saksalaiset joukot tulivat Bulgariaan, josta käsin ne hyökkäsivät Jugoslaviaan ja Kreikkaan. Bulgaria miehitti näiltä valtioilta vallatut Traakian ja Makedonian alueet, mutta kieltäytyi osallistumasta sotaan Neuvostoliittoa vastaan. Filovin hallitus luovutti vallattujen alueiden juutalaiset saksalaisille, mutta ei Bulgarian omia juutalaisia.


title: Bogdan Filov

text: Tsaari Boris kuoli yllättäen elokuussa 1943, jolloin hallitsijaksi tuli hänen kuusivuotias poikansa Simeon II. Bulgariaan nimitettiin kolmihenkinen valtionhoitajakunta, jossa todellinen valta keskittyi Filoville. Hän sai näin käytännössä valtionpäämiehen vallan. Seuraavan vuoden ajan Bulgarian johto yritti löytää keinon irottautua sodasta, kunnes syyskuun 1944 alussa Neuvostoliitto äkisti julisti Bulgarialle sodan ja puna-armeijan joukot alkoivat vyöryä maahan. Viisi päivää myöhemmin, 9. syyskuuta, Bulgarian oppositio syrjäytti Filovin ja hallituksen verettömässä vallankaappauksessa. Myöhemmin Filov ja joukko muita sota-ajan hallinnon edustajia tuomittiin kansantuomioistuimessa kuolemaan. Hänet teloitettiin ampumalla 1. helmikuuta 1945 ja haudattiin joukkohautaan.


title: Nordic Poly Mark -merkki

text: Nordic Poly Mark (NPM) on muoviputkituotteissa vuodesta 2004 alkaen käytetty sertifiointimerkki takeena tuotteen laadusta. NPM-merkki tuotteessa kertoo, että tuotteet on testattu ja tarkastettu pohjoismaisiin olosuhteisiin soveltuviksi, mikä tarkoittaa esimerkiksi sitä että ne kestävät pakkasen ja roudan. NPM-merkityiltä putkilta edellytetään mm. iskulujuutta, muhviliitosten tiiveyttä ja paineenkestävyyttä. NPM-merkittyjen tuotteiden taataan kestävän pohjoismaisissa käyttöolosuhteissa vähintään 50 vuotta.


title: Nordic Poly Mark -merkki

text: NPM-merkin käyttöoikeuden voi saada muun muassa maaviemäreille ja maaviemärikaivoille, vesijohdoille, kiinteistöviemäreille, sadevesiviemäreille, paineviemäreille, kaasuputkille, sähköasennusputkille ja putkijohdoille, sekä kuuma- ja kylmävesijärjestelmille. NPM –merkin voi saada käyttöön mikäli tuote ja sen tuotantomenetelmät täyttävät sertifiointivaatimukset.


title: Nordic Poly Mark -merkki

text: NPM-merkinnän vaatimukset määrittää INSTA-CERT. INSTA-CERT on sertifioijien muodostama ryhmä, johon kuuluvat Inspecta Sertifiointi Suomesta, Rise Certification, Ruotsista, Norner Norjasta ja Dancert Tanskasta. Vaatimukset NPM-merkin käytölle laaditaan yhdessä pohjoismaisten asiantuntijoiden kanssa. Vaatimusehdotuksiin pyydetään lausunnot viranomaisten, vesilaitoksien, maahantuojien, urakoitsijoiden, testauslaitosten, tukkuliikkeiden ja valmistajien sidosryhmäverkostolta.


title: Nordic Poly Mark -merkki

text: Kaikkien vaatimukset täyttävien valmistajien on mahdollista saada oikeus NPM -merkin käyttöön tuotteissaan. Tuotekohtaiset vaatimukset on kirjattu sertifiointiohjeisiin (SBC = Särskilda Bestämmelser för Certifiering). Sertifiointia voi hakea INSTA-CERT ryhmään kuuluvalta taholta. INSTA-CERTin suomalainen jäsentaho on Inspecta Sertifiointi Oy.


title: Nordic Poly Mark -merkki

text: Sertifiointivaiheen jälkeen NPM –merkittyjen tuotteiden laatua valvotaan sertifiointiohjeiden mukaisesti. INSTA-CERT asettaa vaatimukset myös hyväksymilleen testaajille ja tarkastajille. Eurofins Expert Services Oy on INSTA-CERTin hyväksymä suomalainen testaus- ja tarkastustaho.


title: Nordic Poly Mark -merkki

text: Rakennustuoteasetuksen (CPR) mukaisesti rakennustuotteet tulee osoittaa soveltuviksi käyttökohteeseensa. NPM –merkki auttaa tämän osoittamisessa. NPM-merkki tuotteessa on osoitus siitä, että tuote täyttää paitsi EN -standardiin kirjatut vaatimukset myös kaikki pohjoismaisittain laadittuihin sertifiointiohjeisiin kirjatut lisävaatimukset. Näitä ovat mm turvallisuuteen ja toiminnalliseen laatuun liittyvät ominaisuudet. NPM -merkki on osoitus myös siitä, että vaatimustenmukaisuus on todettu riippumattomin testein ja tarkastuksin. CE –merkki osoituksena rakennuspaikkakohtaisesta kelpoisuudesta muoviputkituotteissa ei ole vielä mahdollinen. CE –merkintä edellyttää tuotteelle laadittuja yhteis Eurooppalaisia harmonisoituja standardeja (hEN) tai niille laadittuja ETA vaatimuksia (ETA = European Technical Assessment). Muoviputkille näitä ei ole vielä laadittu, joten niiden soveltuvuuden osoituksen ei  voi käyttää CE-merkkiä . NPM-merkkiä käytetään laajalti pohjoismaissa. NPM-sertifikaatteja on  myönnetty vuoteen 2018 mennessä yli 180 kpl, joten NPM-laatuvaatimukset täyttäviä tuotteita on runsaasti saatavilla. Esimerkiksi Suomen vesijohtoputkista on muovisia noin 90 prosenttia. Vesihuoltolaitokset vaativat yleisesti NPM-merkin takaamia ominaisuuksia käyttämiltään muoviputkituotteilta.


title: Major League Baseball -kausi 1925

text: Major League Baseball -kauden 1925 päätteeksi pelatussa World Series -ottelusarjassa kohtasivat Washington Senators ja Pittsburgh Pirates. Sarja venyi edelliskauden tapaan seitsemänteen otteluun. Pittsburgh voitti mestaruuden 16 vuoden tauon jälkeen.


title: László Bárdossy

text: László Bárdossy (10. joulukuuta 1890 Szombathely – 10. tammikuuta 1946 Budapest) oli unkarilainen poliitikko, joka toimi Unkarin pääministerinä toisen maailmansodan aikana 1941–1942. Hänen pääministerikaudellaan Unkari liittoutui natsi-Saksan kanssa.


title: László Bárdossy

text: Bárdossy valmistui vuonna 1913 lakimieheksi ja työskenteli sen jälkeen virkamiehenä. Hänestä tuli 1924 Unkarin ulkoministeriön lehdistöosaston johtaja, 1930 Lontoon-lähetystön sihteeri ja 1934 Unkarin suurlähettiläs Bukarestissa. Vuoden 1941 alussa valtionhoitaja Miklós Horthy järjesti Bárdossyn ulkoministeriksi Pál Telekin hallitukseen. Huhtikuun 1941 alussa Saksan johtaja Adolf Hitler painosti Unkarin auttamaan Saksaa Jugoslavian valtauksessa ja samalla rikkomaan edellisenä syksynä solmitun ikuisen ystävyyssopimuksen Unkarin ja Jugoslavian välillä. Pääministeri Teleki ei tätä hyväksynyt, vaan teki itsemurhan, jolloin Horthy nimitti Bárdossyn uudeksi pääministeriksi. Bárdossy toivoi Unkarin saavan takaisin Trianonin rauhassa vuonna 1920 menetetyt alueet Saksan avulla, joten Unkari liittoutui pian Saksan kanssa ja osallistui Jugoslavian miehitykseen.


title: László Bárdossy

text: Unkari ei välittömästi liittynyt Saksan 22. kesäkuuta 1941 käynnistämään hyökkäykseen Neuvostoliittoon. Kuitenkin 26. kesäkuuta tuntemattomat, neuvostoliittolaisiksi oletetut lentokoneet pommittivat Unkarille tuolloin kuulunutta Kassan kaupunkia Slovakiassa. Bárdossyn hallitus julisti tämän varjolla seuraavana päivänä sodan Neuvostoliitolle. Unkari julisti sodan myös Yhdysvalloille 11. joulukuuta. Vuoden 1942 alussa Unkarin toinen armeija lähetettiin Bárdossyn määräyksestä Saksan itärintamalle sotimaan Neuvostoliittoa vastaan. Hänen hallituksensa myös jatkoi juutalaisvastaista lainsäädäntöä säätämällä niin sanotun kolmannen juutalaislain, joka kielsi avioliitot kristittyjen ja juutalaisten välillä. Valtionhoitaja Horthy erotti lopulta Bárdossyn maaliskuussa 1942, koska ei hänen tapaansa uskonut Saksan voittavan sotaa. Bárdossy esiintyi tämän jälkeenkin Saksan ystävänä.


title: László Bárdossy

text: Sodan jälkeen Budapestiin perustettu kansantuomioistuin tuomitsi hänet marraskuussa 1945 kuolemaan sotarikoksiin syylliseksi todettuna. Hänet teloitettiin kaksi kuukautta myöhemmin.


title: Vallu Lukka

text: Vallu Lukka (s. 1974 Heinola) on suomalainen laulaja ja musikaalinäyttelijä. Hän on työskennellyt muun muassa Svenska Teaternissa, Turun kaupunginteatterissa, Lahden kaupunginteatterissa sekä Heinolan Ilmestysteatterissa.


title: Vallu Lukka

text: Lukka valmistui musiikkitieteen maisteriksi Helsingin yliopistosta vuonna 2002. Hän on Groove President -yhtyeen perustajajäsen.


title: Red Bull RB10

text: Red Bull RB10 on itävaltalaisen Formula 1 -tallin Red Bull Racingin käyttämä auto kaudella 2014. Autoa ajoivat nelinkertainen maailmanmestari Sebastian Vettel sekä ensimmäistä kauttaan tallissa ajanut Daniel Ricciardo. Testikuljettajina toimi António Félix da Costa ja Sébastien Buemi. RB10 oli tallin ensimmäinen auto, jossa on turboahdettu 1,6-litrainen V6-moottori.


title: Red Bull RB10

text: Koko kauden ajan Mercedes oli ylivoimainen, eikä Red Bull pystynyt vastaamaan F1 W05 Hybrid -auton vauhtiin. RB10 oli Red Bullin ensimmäinen auto neljään vuoteen, jolla Red Bull ei pystynyt voittamaan mestaruuksia. Autolla ajettiin kauden aikana yhteensä kolme voittoa, 12 palkintosijaa ja kolme nopeinta kierrosta sijoittuen 405:llä pisteellä sarjassa toiseksi.


title: Red Bull RB10

text: RB10 julkistettiin Jerezissä 28. tammikuuta juuri ennen kauden ensimmäisiä virallisia testejä. Testeissä uusi auto ja moottori osoittautuivat hyvin epäluotettaviksi: neljän testipäivän aikana tallin kuljettajat saivat ajettua yhteensä vain 21 kierrosta. Tallipäällikkö Christian Hornerin mukaan autossa ei ollut vakavia ongelmia sekä Renault korjaavan moottoriin liittyvät ongelmat.


title: Red Bull RB10

text: Toisissa testeissä Bahrainissa ongelmat kuitenkin jatkuivat. Luotettavuus koheni, mutta kierrosajat olivat edelleen hitaita. Sebastian Vettel kertoi testien yhteydessä, että autossa on sekä suuria että pieniä ongelmia eikä autosta voitu ottaa kaikkea irti.


title: Red Bull RB10

text: Kolmannessa testirupeassa niin ikään Bahrainissa auton luotettavuus kokonaisuudessaan parani edelleen. Toisena testipäivänä Ricciardo ajoi yhteensä 66 kierrosta ja pääsi lähelle kärkiaikoja. Seuraavana päivänä tekniset murheet palasivat, kun Vettelin auto pysähtyi kahdesti radalle eikä hän saanut ajettua yhtäkään täyttä kierrosta. Viimeisenä testipäivänä yritettyä kilpailusimulaatiota ei onnistuttu viemään läpi jarruongelman vuoksi. Vettel myönsi, että auto on jäljessä kilpailijoitaan.


title: Red Bull RB10

text: Kauden ensimmäisenä kilpailuviikonloppuna Australiassa vapaissa harjoituksissa auto osoittautui melko nopeaksi ja se kärsi huomattavan vähän teknisistä ongelmista, kun vain ensimmäisissä vapaissa harjoituksissa Vettelin autossa oli ylikuumenemisongelmia. Aika-ajoissa Ricciardo ajoi toiseksi, Vettel putosi pois jo toisessa aika-ajo-osiossa. Kilpailussa Vettelin autoon iski moottorivika ja hän joutui keskeyttämään. Ricciardo ajoi maaliin toisena, mutta kilpailun jälkeen hänet hylättiin, sillä auto ylitti toistuvasti polttoaineen keskikulutusrajan. Red Bull valitti päätöksestä, koska tallin mukaan FIA:n virtausta mittaavat sensorit antavat virheellistä tietoa. Valitus hylättiin ja Red Bull hyväksyi päätöksen.


title: Red Bull RB10

text: Malesiassa aika-ajoissa Vettelin autossa oli akkuongelmia, mutta ne saatiin ratkaistua nopeasti aika-ajojen aikana. Edellisen kilpailun tapaan RB10 päätyi eturiviin, kun Vettel ajoi toiseksi. Ricciardo sijoittui viidenneksi. Kilpailussa Vettel ajoi tallille kauden ensimmäiset pisteet sijoituttuaan kolmanneksi. Ricciardo keskeytti etusiiven hajoamisen vuoksi. Hän sai 10 lähtöruudun rangaistuksen seuraavaan kilpailuun epäonnistuneen varikkopysähdyksen johdosta. Bahrainin GP:n aika-ajoissa Ricciardo ajoi kolmanneksi, mutta hän joutui lähtemään kilpailuun vasta 13. ruudusta edellisessä kilpailussa saamansa rangaistuksen johdosta. Vettel putosi toisesta aika-ajo-osiosta täpärästi.. Kilpailussa Vettelin autossa oli moottoriongelmia ja hän sijoittui kuudenneksi. Ricciardo sijoittui neljänneksi. Kiinan GP:ssä Ricciardo sijoittui neljänneksi jättäen Vettelin taakseen viidenneksi.


title: Red Bull RB10

text: Vettelin autoon vaihdettiin talvitesteissä käytetty alusta ennen Espanjan GP:tä. Vaihtamiseen päädyttiin osin Vettelin alkukauden alavireisyyden takia. Perjantain harjoitukset jäivät Vetteliltä kuitenkin lyhyiksi ylikuumenemisongelmien vuoksi. Aika-ajojen viimeisessä osiossa hänen autonsa jäi radan varteen vaihdelaatikkovian vuoksi ja jäi kymmenenneksi. Auton vaihdelaatikko kuitenkin vaihdettiin, joten Vettelin lopulliseksi lähtöruuduksi muodostui 15:s. Ricciardo ajoi kolmanteen ruutuun. Kilpailussa Ricciardo piti kolmannen paikkansa ja Vettel nousi yllättäen neljänneksi sekä otti kilpailun nopeimman kierroksen. Monacon GP:ssä Vettelin auto oli läpi viikonlopun vikojen riivaama. Aika-ajoissa hänellä oli ongelmia ERS-järjestelmässä ja kilpailussa hän keskeytti turbo-ongelmien vuoksi. Ricciardo ajoi aika-ajoissa kolmanteen ruutuun ja kilpailussa kolmanneksi, jääden alle puoli sekuntia Mercedeksen Lewis Hamiltonista.


title: Red Bull RB10

text: Kanadan GP:n aika-ajoissa Vettel ajoi kolmanteen ruutuun ja Ricciardo kuudenteen. Kilpailussa Ricciardo onnistui nousemaan kilpailun voittoon, ottaen uransa ja tallin kauden ensimmäisen osakilpailuvoiton. Myös Vettel nousi palkintokorokkelle sijoituttuaan kolmanneksi. Tallin kotikilpailussa Itävallassa Vettel ei päässyt aika-ajoissa edes viimeiseen osioon, vaan jäi 13:ksi. Ricciardo ajoi viidenteen ruutuun. Kilpailussa Vettelin auton moottorista katosi jo alussa tehot ja hän putosi viimeiseksi. Myöhemmin hän rikkoi etusiipeään törmätessään toiseen autoon ja lopulta keskeytti kilpailun. Ricciardo sijoittui kahdeksanneksi. Britannian GP:n aika-ajoissa Vettel ajoi kuivuvalla radalla toiseksi. Ricciardo ajoi kahdeksanneksi jääden tallikaveristaan yli kolme sekuntia. Kilpailussa yhden pysähdyksen taktiikalla ollut Ricciardo ajoi jälleen palkintokorokkeelle sijoittuen kolmanneksi. Vettel jäi viidenneksi suoritettuaan kaksi varikkopysähdystä. Saksan kilpailuun Renault toi moottoripäivityksen, mutta Vettelin mukaan se ei tuonut niin paljon lisää tehoa kuin odotettiin. Aika-ajoissa molemmat kuljettajat ajoivat kolmanteen riviin, Ricciardo viidenneksi ja Vettel kuudenneksi. Kilpailussa Vettel nousi neljänneksi, Ricciardo putosi kuudenneksi.


title: Red Bull RB10

text: Unkarin GP:n aika-ajoissa Vettel ajoi eturiviin toiseen ruutuun, Ricciardo viidenteen. Ricciardo lopulta nousi sateen värittämän kilpailun voittoon ohitustensa ja hyvän varikkotaktiikkansa ansiosta. Vettel jäi seitsemänneksi. Belgian GP:n toisissa harjoituksissa Vettel ei pystynyt ajamaan moottoriongelmien vuoksi. Hänen autoonsa asennettu viallinen moottori oli jo kauden viides, joten seuraavasta moottorin vaihdosta seuraisi rangaistus. Aika-ajoissa Vettel sijoittui kuitenkin kolmanneksi, Ricciardo viidenneksi. Kilpailussa Ricciardo otti toisen peräkkäisen voiton Mercedes-kuljettajien törmäiltyä keskenään sekä ohitettuaan Vettelin radalla. Vettel sijoittui viidenneksi.


title: Red Bull RB10

text: Italian kilpailuun Vettel sai jälleen uuden auton. Aika-ajoissa Vettel sijoittui kahdeksanneksi, Ricciardo yhdeksänneksi. Kilpailussa Vettel jäi kuitenkin Ricciardon taakse tehtyään varikkopysähdyksen aiemmin jolloin hänen renkaansa olivat lopussa paljon kuluneemmat. Ricciardo sijoittui viidenneksi ja Vettel kuudenneksi. Myös Singaporen GP:n harjoituksissa Vettelin autossa oli moottoriongelmia ja se jouduttiin vaihtamaan suunniteltua aikaisemmin. Kuudetta moottoria ei jouduttu ottamaan käyttöön, sillä moottori oli suunniteltu vaihdettavaksi perjantain harjoitusten jälkeen joka tapauksessa. Aika-ajoissa molemmat autot sijoittuivat toiseen riviin, Ricciardo kolmanneksi ja Vettel neljänneksi. Kilpailussa molemmat kuljettajat sijoittuivat palkintokorokkeelle toista kertaa kaudella Vettelin sijoituttua toiseksi ja Ricciardon kolmanneksi.


title: Red Bull RB10

text: Japanin GP:n harjoituksissa Ricciardo ajoi ulos oman virheen seurauksena, mutta auto ei rikkoutunut vakavasti. Aika-ajoissa Ricciardo sijoittui kuudenneksi Vettelin jäädessä yhdeksänneksi. Red Bullien vauhti oli hyvää sateisessa kilpailussa, joka lopulta jouduttiin keskeyttämään Jules Bianchin onnettomuuden vuoksi. Vettel sijoittui kolmanneksi, Ricciardo neljänneksi. Venäjän GP:ssä molemmat kuljettajat olivat jälleen tyytymättömiä autoihinsa. Aika-ajoissa Vettel jäi kymmenenneksi, Ricciardo ajoi kuudenteen ruutuun. Kilpailussa Ricciardo putosi lopulta seitsemänneksi Vettelin noustessa kahdeksanneksi. Mercedeksen ottaessa kaksoisvoiton piste-ero kasvoi tavoittamattomaksi ja Red Bull hävisi valmistajien sarjan mestaruustaistelun ensimmäistä kertaa neljään vuoteen.


title: Red Bull RB10

text: Ennen Yhdysvaltain GP:tä Vettel kertoi, että hän ei ajaisi aika-ajoissa, sillä hänelle tultaisiin vaihtamaan kuudes moottori kilpailua varten. Hän joutuisi siis joka tapauksessa lähtemään kilpailuun varikkosuoralta. Hylkäysuhan vuoksi Vettel lopulta osallistui aika-ajoon. Aika-ajoissa Vettel kävi ajamassa muodollisen kierrosajan ja putosi jo ensimmäisessä osiossa pois. Ricciardo ajoi viidenteen ruutuun. Kilpailussa Ricciardo nousi onnistuneen varikkotaktiikan ansiosta palkintopallille sijoittuen kolmanneksi. Varikkosuoralta lähtenyt Vettel pääsi myös lopulta pisteille noustuaan seitsemänneksi. Brasilian GP:n aika-ajoissa Ricciardo sijoittui yhdeksänneksi Vettelin yltäessä kuudenteen ruutuun. Kilpailussa Ricciardo keskeytti jousitusongelmaa ja hänen 15 kilpailun mittainen pisteputki katkesi. Vettel sijoittui viidenneksi.


title: Red Bull RB10

text: Kauden päätöskilpailun Abu Dhabissa aika-ajoissa Vettel ja Ricciardo valtasivat kolmannen rivin Ricciardon ajaessa viidenteen ruutuun ja Vettelin kuudenteen. Aika-ajojen jälkeisessä tutkinnassa molempien Red Bull -autojen etusiipien todettiin joustavan liikaa ja autot hylättiin aika-ajosta. Talli sanoi muiden tallien käyttävän samankaltaista etusiipiratkaisua, mutta talli ei kuitenkaan tehnyt virallista protestia asiaan liittyen. Autot lähtivät kilpailuun varikkosuoralta. Ricciardo onnistui nousemaan neljänneksi, Vettel sijoittui kahdeksanneksi. Kilpailun voittaja Lewis Hamilton voitti kuljettajien maailmanmestaruuden ja päätti Vettelin neljän maailmanmestaruuden putken. Kilpailu päätti myös Vettelin kuusivuotisen Red Bull -uran. Kaudella 2015 hän ajaa Ferrarilla.


title: Döme Sztójay

text: Döme Sztójay (vuoteen 1927 Dimitrije Stojaković; 5. tammikuuta 1883 Versec, Vojvodina – 22. elokuuta 1946 Budapest) oli unkarilainen sotilas, diplomaatti ja poliitikko, joka toimi Unkarin pääministerinä Saksan miehitettyä maan maaliskuusta elokuuhun 1944. Hän oli kansallisuudeltaan serbi.


title: Döme Sztójay

text: Sztójay aloitti sotilasuransa Itävalta-Unkarin armeijassa ja yleni ensimmäisen maailmansodan aikana everstiksi. Vuonna 1919 hän palveli amiraali Miklós Horthyn johtamassa armeijassa, joka kukisti Unkarin neuvostotasavallan. Hänet ylennettiin myöhemmin Unkarin armeijan kenraaliksi. Hän unkarilaisti serbiankielisen nimensä vuonna 1927. Sztójay toimi 1925–1933 Unkarin sotilasattašeana Berliinissä, 1933–1935 puolustusministeriön palveluksessa ja 1935–1944 Berliinin-suurlähettiläänä.


title: Döme Sztójay

text: Maaliskuussa 1944 Saksa miehitti liittolaismaansa Unkarin, koska ei luottanut enää sen uskollisuuteen. Valtionhoitaja Horthy pakotettiin erottamaan pääministeri Miklós Kállay ja nimittämään tämän tilalle joku saksalaismielisempi. Horthy valitsi Sztójayn toivoen tämän sotilaana puolustavan Unkarin etuja edes jossain määrin. Sztójayn hallitus ryhtyi vainoamaan vasemmisto-oppositiota ja vangitsi monia sen johtajista, mutta salli toisaalta äärioikeistolaisen Nuoliristi-puolueen aloittaa uudelleen toimintansa. Sztójay myös lähetti lisää unkarilaisia joukkoja sotimaan itärintamalle ja salli Unkarin juutalaisten kuljetukset Saksan keskitysleireille. Horthy ei pitänyt tästä kehityksestä, ja hänellä oli vielä sen verran arvovaltaa, että hän sai elokuussa 1944 saksalaiset suostumaan juutalaiskuljetusten keskeyttämiseen ja Sztójayn korvaamiseen Géza Lakatosilla.


title: Döme Sztójay

text: Sztójay pakeni Unkarista perääntyvien saksalaisten mukana sodan lopussa. Amerikkalaiset vangitsivat hänet ja palauttivat lokakuussa 1945 Unkariin, jossa uuden hallinnon asettama kansantuomioistuin totesi hänet syylliseksi sotarikoksiin. Hänet teloitettiin elokuussa 1946.


title: Óscar Tunjo

text: Óscar Andrés Tunjo (s. 5. tammikuuta 1996 Cali) on kolumbialainen moottoriurheilija.


title: Óscar Tunjo

text: Tunjo aloitti karting-uransa viisivuotiaana. Vuonna 2007 hän siirtyi Eurooppaan ja kilpaili paikallisessa karting-sarjassa. Vuonna 2010 Tunjo kilpaili Formula BMW Pacific -sarjassa voittaen yhden kilpailun ja sijoittuen sarjan toiseksi. Vuonna 2011 Tunjo siirtyi Eurocup Formula Renault -sarjaan saavuttaen kauden aikana yhden palkintosijan ja sijoittuen sarjan kymmenneksi. Vuonna 2012 Tunjo jatkoi samassa sarjassa saavuttaen yhden voiton ja kaksi paalupaikkaa sijoittuen sarjan seitsemänneksi. Samana vuonna hän ajoi Formula Renault Alps -sarjassa saavuttaen kaksi voittoa ja yhden paalupaikan sijoittuen sarjan neljänneksi. Vuonna 2013 Tunjo jatkoi kolmannen kauden Eurocup-sarjassa sijoittuen sarjan kuudenneksi. Samana vuonna hän kilpaili Formula Renault NEC -sarjassa voittaen yhden kilpailun.


title: Óscar Tunjo

text: Vuonna 2014 Tunjo kilpaili Formula Renault 3.5 -sarjassa saavuttaen 11 pistettä. Vuonna 2015 Tunjo kilpaili GP3-sarjassa Trident -tallissa.


title: Louisville Colonels

text: Louisville Colonels oli Major League Baseball -joukkue, joka pelasi American Associationissa koko liigan kymmenen vuoden olemassaolon ajan vuodesta 1882 vuoteen 1891, aluksi nimellä Louisville Eclipse (1882-1884) ja myöhemmin Louisville Colonels (1885-1891). 1900 -luvulla nimi oli käytössä useilla Minor League -joukkueilla Louisvillessa.


title: Louisville Colonels

text: Toimittuaan useita vuosia puoliammattilaisjoukkueena, Eclipse liittyi liittyi uuteen American Association -liigaan kaudeksi 1882. Joukkueen alku oli mainio, heti ensimmäisellä kaudellaan se sijoittui liigassa toiselle sijalle. Vuonna 1884 se oli kolmantena, mutta pikkuhiljaa menestys hiipui ja kaudella 1889 se jäi viimeiseksi saldolla 27–111 ja tuli ensimmäiseksi MLB -joukkueeksi, joka hävisi 100 ottelua kauden aikana.


title: Louisville Colonels

text: Seuraavalla kaudella Barney Dreyfussin ostama joukkue voitti liigan tullen ainoaksi joukkueeksi, joka on noussut viimeiseltä sijalta liigamestaruuteen yhden kauden aikana. Liigavoitonsa ansiosta Colonels pelasi World Seriesin 1800 -luvun versiossa National Leaguen voittajaa, Brooklyn Bridegroomsia vastaan. "Maailmanmestaruus" jäi ratkaisematta, kun kumpikin joukkue voitti kolmesti ja yksi ottelu pelattiin tasan.


title: Louisville Colonels

text: Vuonna 1892 joukkue AA:n lakkauttamisen seurauksena liittyi National Leagueen, jossa se pelasi vuoteen 1899 saakka. Vuonna 1900 Dreyfuss osti osuuden Pittsburgh Piratesista ja vei mukanaan 14 Colonelsin pelaajaa, mukaan lukien tulevat Hall of Fame -pelaajat Honus Wagner ja Fred Clarke. Tämä merkitsi alkuperäisen Colonels -organisaation loppua ja päätti Louisvillen ajan MLB -kaupunkina.


title: Géza Lakatos

text: Géza Lakatos (30. huhtikuuta 1890 Budapest, Unkari – 21. toukokuuta 1967 Adelaide, Australia) oli unkarilainen kenraali, joka toimi Unkarin pääministerinä toisen maailmansodan aikana elokuusta lokakuuhun 1944.


title: Géza Lakatos

text: Lakatos oli Unkarin sotilasattašeana Prahassa 1928–1934. Toisessa maailmansodassa hän toimi elokuusta 1943 alkaen Unkarin toisen armeijan sekä huhti–toukokuussa 1944 lyhyesti ensimmäisen armeijan komentajana. Hänen sotilasarvonsa oli kenraalieversti.


title: Géza Lakatos

text: Lakatosista tuli pääministeri, kun saksalaismielinen Döme Sztójay syrjäytettiin valtionhoitaja Miklós Horthyn tuella 29. elokuuta 1944. Lakatos perusti sotilashallituksen, joka muun muassa määräsi pysäyttämään Sztójayn käynnistämät Unkarin juutalaisten kuljetukset Saksaan. Lakatos aloitti rauhantunnustelut länsiliittoutuneiden ja lopulta myös Neuvostoliiton kanssa. Horthy julisti 15. lokakuuta Unkarin tehneen aselevon liittoutuneiden kanssa. Saksalaiset kuitenkin vastasivat tähän kaappaamalla hänen poikansa Miklós Horthy nuoremman panttivangiksi ja kiristivät Horthyn antautumaan heille. Tämän seurauksena äärioikeistolainen Nuoliristi-puolue suoritti 16. lokakuuta saksalaisten tukeman vallankaappauksen, ja perusti Unkariin nukkehallituksen, joka jatkoi sotaa. Lakatos jäi saksalaisten vangiksi.


title: Géza Lakatos

text: Sodan jälkeen Lakatos asui Unkarissa, kunnes vuoden 1956 kansannousun aikana hän pääsi lähtemään maasta. Hän asettui Australiaan ja asui siellä loppuikänsä.


title: Sudanilaiset kielet

text: Sudanilaiset kielet oli 1900-luvun alkupuolella käytetty yhteisnimitys joukolle afrikkalaisia kieliä, joita puhutaan pääasiassa päiväntasaajan pohjoispuolella, Etiopiasta Senegaliin ulottuvalla alueella. Nimitys ei johdu Sudanin valtiosta vaan maantieteellisestä käsitteestä Sudan, jolla tarkoitetaan lähinnä Afrikan savannivyöhykettä.


title: Sudanilaiset kielet

text: Nykyisen käsityksen mukaan sudanilaiset kielet eivät muodosta yhtenäistä kielikuntaa, vaan osa niistä kuuluu nigeriläis-kongolaisiin, osa nilosaharalaisiin kieliin.


title: Sudanilaiset kielet

text:
Käsitys, että sudanilaiset kielet muodostaisivat oman ryhmänsä, perustui maantieteellisiin ja jossakin määrin kielitypologisiin syihin. Yksi käsitystä kannattaneista tukijoista oli saksalainen kielitieteilijä Carl Meinhof. Hän oli tutkinut bantukieliä ja niille tyypillistä substantiivien jakautumista eri luokkiin. Nämä kielet ovatkin kaikki
läheistä sukua toisilleen. Meinhof luokitteli "sudanilaisiksi kieliksi" () ne afrikkalaiset kielet, joissa tällaisia substantiivien luokkia ei ole ja jotka eivät kuuluneet muihinkaan jo aikaisemmin tunnistettuihin kielikuntiin kuten seemiläis-haamilaisiin
tai khoisankieliin.


title: Sudanilaiset kielet

text: Kansoja, jotka puhuvat sudanilaisiksi luokiteltuja kieliä, nimitettiin ennen yhteisellä nimityksellä "sudaninneekereiksi".


title: Sudanilaiset kielet

text: Carl Meinhofin oppilas Diedrich Hermann Westermann jatkoi 1900-luvun alkupuolella sudanilaisten kielten vertailevaa tutkimusta. Vuonna 1911 hän jakoi nämä kielet kahteen alaryhmään, "itäsudanilaisiin" ja "länsisudanilaisiin" kieliin. Itäsudanilaisia kieliä oli suurin osa niistä, jotka nykyisin luokitellaan nilosaharalaisiksi, länsisudanilaisia taas kaikki muut nykyisin nigeriläis-kongolaiseen kielikuntaan luetut kielet paitsi bantukielet. Vuonna 1927 hän ja Hermann Baumann ryhtyivät kielihistoriallisin menetelmin rekonstruoimaan oletettujen länsisudanilaisten kielten kantakieltä. Westermann vertasi tuloksiaan myös Meinhofin rekonstruoimaan bantukielten kantakieleen, mutta mahdollisesti kunnioituksesta opettajaan kohtaan hän ei sanonut suoraan, että nämä kaksi selvästikin olivat toisilleen sukua. Ranskalaiset kielitieteilijät kuten Maurice Delafosse ja Homburger sen sijaan ilmoittivat päätyneensä varsinkin kielten yhteistä alkuperää olevan sanaston perusteella käsitykseen, että länsisudanilaiset ja bantukielet ovat toisilleen sukua.


title: Sudanilaiset kielet

text:
Vuonna 1935 julkaistussa teoksessa 'Character und Einteilung der Sudansprachen' myös Westermann piti jo vakuuttavasti todistettuna, että länsisaharalaiset ja bantukielet ovat sukua toisilleen. Nykyisin niiden muodostamaa kielikuntaa sanotaan nigeriläis-kongolaisiksi kieliksi. Näiden joukossa ei "länsisudanilaisia" kieliä voida enää nykyisen käsityksen mukaan
pitää edes omana alaryhmänään, sillä esimerkiksi joruba ja igbon kieli, jotka ennen luettiin sudanilaisiin, mutta nykyisin benuelais-kongolaisiin kieliin, ovat itse asiassa läheisempää sukua bantukielille kuin muille ennen "länsisudanilaisille" kielille.


title: Sudanilaiset kielet

text:
Termit itäsudanilaiset kielet ja keskisudanilaiset kielet ovat nykyisin käytössä eräiden nilosarahalaisen kielikunnan alaryhmien niminä. Nämä eivät nykyisen käsityksen mukaan ole sukua nigeriläis-kongolaisille kielille eikä ole varmaa,
ovatko kaikki nilosaharalaiset kielet toisilleenkaan sukua.


title: Naltšikin lentoasema

text: Naltšikin lentoasema (, ) on kansainväliseen käyttöön hyväksytty lentoasema Kabardi-Balkarian tasavallan pääkaupunki Naltšikissa Venäjän Pohjois-Kaukasiassa. Lentokenttä sijaitsee aivan kaupunkiasutuksen tuntumassa kaupungin pohjoislaidalla; asuintaloja ja muita rakennuksia on heti lentokenttäalueen vieressä. Kaupungin ydinkeskusta on noin kolmen kilometrin päässä lounaassa.


title: Naltšikin lentoasema

text: Esimerkiksi lentoyhtiö UTair operoi säännöllisesti Naltsikiin Moskovan Vnukovon lentoasemalta.


title: Adam Nawałka

text: Adam Nawałka (s. 23. lokakuuta 1957) on puolalainen jalkapallovalmentaja ja entinen keskikenttäpelaaja. Hän toimi Puolan maajoukkueen päävalmentajana 2013–2018.


title: Adam Nawałka

text: Nawałka aloitti jalkapalloilijan uransa Wisła Krakovan organisaatiossa. Hän nousi edustusmiehistöön vuonna 1975 ja edusti seuraa kymmenen vuoden aikana lähes 200 ottelussa. Hän voitti seuran paidassa Puolan mestaruuden 1978. Hän jätti Krakovan vuonna 1985 ja pelasi uransa viimeiset kolme kautta Polish-American Eaglesissa Yhdysvalloissa.


title: Adam Nawałka

text: Puolan maajoukkueessa Nawałka esiintyi 34 kertaa. Hän oli mukana MM-kisoissa 1978, kun Puola putosi lohkovaiheessa.Nawałka aloitti valmentajanuransa Świt Krzeszowicessa vuonna 1996. Hän nousi yllättäen vanhan seuransa Wisła Krakovan päävalmentajaksi maaliskuussa 2000. Hän joutui jättämään paikkansa jo kauden jälkeen, mutta palasi päävalmentajaksi huhtikuussa 2001 ja luotsasi seuran Puolan mestariksi jättäen seuran jo kesällä.


title: Adam Nawałka

text: Kesäkuussa 2002 Nawałka jatkoi uraansa Zagłębie Lubinin päävalmentajana, mutta sai potkut jo lokakuussa. Vuosina 2003–2004 hän luotsasi pientä Sandecja Nowy Sączia ja vuosina 2004–2006 Jagiellonia Białystokia. Wisła Krakovan päävalmentajaksi hän palasi joulukuussa 2006. Nawałka ei onnistunut nostamaan joukkuetta keskikastista mestaruustaisteluun ja sai potkut huhtikuussa 2007.


title: Adam Nawałka

text: Leo Beenhakkern nosti Nawałkan Puolan maajoukkueen apuvalmentajaksi toukokuussa 2007. Kaksikko valmensi Puolaa EM-kisoissa 2008, mutta kehnojen tulosten vuoksi he saivat kisojen jälkeen potkut. Nawałka jatkoi valmennusuraansa GKS Katowicessa, josta siirtyi vuodenvaihteessa 2009-2010 KS Górnik Zabrzen päävalmentajaksi. Nawałkan alaisuudessa Górnik pelasi Puolan liigan keskikastissa sijoittuen parhaimmillaan viidenneksi kaudella 2012/13. Syyskaudella 2013/14 Nawałka oli piiskannut seuran liigan kärkeen. Hän jätti seuran marraskuun alussa 2013 ja siirtyi Puolan jalkapallomaajoukkueen päävalmentajaksi.


title: Adam Nawałka

text: Nawałkan johdolla Puola esiintyi EM2016-karsinnoissa edukseen. Lokakuussa 2014 joukkue yllätti maailmanmestari Saksan 2–0 ottaen näen maan historian ensimmäisen voiton länsinaapuristaan. Puola pelasi muutenkin vahvat karsinnat Robert Lewandowskin loistaessa maalinteossa. Ainoan karsintatappionsa joukkue kärsi vieraissa Saksalle ja paikka EM-kisoihin varmistui, kun Irlanti kaatui viimeisessä ottelussa 2–1.


title: Adam Nawałka

text: EM-lopputurnauksessa Puola voitti alkulohkossaan Pohjois-Irlannin ja Ukrainan sekä pelasi tasan Saksan kanssa. Näin Puola eteni pudotuspeleihin ja voitti neljännesvälierissä Sveitsin rangaistuspotkukilpailun jälkeen. Puola tavoitteli puolivälierissä paikkaa neljän parhaan joukkoon ja haastoi hyvin Portugalin ensimmäisellä puoliajalla. Nawałka ei kuitenkaan löytänyt keinoja murtaa Portugalin tiivistä puolustusta ja lopulta joukkueen tie katkesi tappioon rangaistuspotkukilpailussa. Suoritus oli kuitenkin Puolan paras EM-kisoissa ja paras arvokisasijoitus sitten vuoden 1982 MM-kisojen kolmannen sijan.


title: Mineralnyje Vodyn lentoasema

text: Mineralnyje Vodyn lentoasema (, ) on kansainvälinen lentoasema Venäjän eteläosissa sijaitsevan Stavropolin aluepiirin kylpylöistään tunnetussa Mineralnyje Vodyn kaupungissa. Se on myös monien Pohjois-Kaukasukselle matkustavan kauttakulkupaikka.


title: Mineralnyje Vodyn lentoasema

text: Vuonna 2013 lentoaseman kautta kulki 1,47 miljoonaa matkustajaa. Matkustajamääränsä puolesta Mineralnyi Vody kuului vuonna 2013 Venäjän 20 vilkkaimman lentoaseman joukkoon.


title: Mineralnyje Vodyn lentoasema

text: Lentoasema sijaitsee noin 5 kilometriä Mineralnyi Vodyn keskustasta länteen. Kaupunkiasutus alkaa heti lentokenttäalueen itäpuolelta.


title: Béla Imrédy

text: Béla Imrédy (29. joulukuuta 1891 Budapest – 28. helmikuuta 1946 Budapest) oli unkarilainen poliitikko, joka toimi Unkarin pääministerinä 1938–1939.


title: Béla Imrédy

text: Imrédy oli koulutukseltaan lakimies ja aloitti uransa virkamiehenä Unkarin valtiovarainministeriössä. Vuodesta 1928 hän oli johtajana Unkarin kansallispankissa. Vuosina 1932–1935 hän oli valtiovarainministerinä Gyula Gömbösin äärioikeistolaisessa hallituksessa, ja palasi sen jälkeen kansallispankkiin pääjohtajaksi. Valtionhoitaja Miklós Horthy nimitti Imrédyn Unkarin pääministeriksi 14. toukokuuta 1938, kaksi kuukautta sen jälkeen, kun Saksa oli oli liittänyt Itävallan itseensä. Kehityksestä huolestunut Imrédyn hallitus pyrki rajoittamaan äärioikeiston toimintaa Unkarissa ja voittamaan länsivaltojen luottamuksen, mutta samanaikaisesti se myös sääti monia taantumuksellisia lakeja. Hallitus muun muassa rajoitti juutalaisten mahdollisuuksia toimia liike-elämässä ja eri ammateissa sekä sääti uusia rajoituksia kokoontumis- ja lehdistönvapauteen. Lopulta Imrédy omaksui myös Saksaan nojanneen ulkopolitiikan. Imrédy joutui eroamaan pääministerin paikalta 16. helmikuuta 1939, kun oppositio onnistui paljastamaan hänen salatut juutalaiset sukujuurensa.


title: Béla Imrédy

text: Imrédy jatkoi toisen maailmansodan aikana monien oikeistolaisten järjestöjen johdossa. Saksan miehitettyä Unkarin vuonna 1944 hän toimi Unkarin talousministerinä ja valjasti maan kansantalouden Saksan sotapolitiikan tueksi. Läheinen yhteistyö saksalaismiehittäjien kanssa johti siihen, että sodan jälkeen kansantuomioistuin tuomitsi hänet kuolemaan sotarikoksista.


title: Mistelimesikko

text: Mistelimesikko ("Bolemoreus hindwoodi") on mesikoiden heimoon kuuluva varpuslintu.


title: Mistelimesikko

text: Mistelimesikkoa tavataan Australiassa Queenslandin itäosissa. Lajin on kuvattu olevan yleinen ainakin osissa levinneisyysaluettaan ja sen kannankehitys on vakaa. Se on luokiteltu elinvoimaiseksi.


title: Viiksilaulumesikko

text: Viiksilaulumesikko ("Caligavis chrysops") on mesikoiden heimoon kuuluva varpuslintu.


title: Viiksilaulumesikko

text: Viiksilaulumesikkoa tavataan Australian itä- ja kaakkoisosissa. Lajin kannaksi on arvioitu ainakin 100 000 yksilöä. Se on luokiteltu elinvoimaiseksi.


title: Laulumesikko

text: Laulumesikko ("Gavicalis virescens") on mesikoiden heimoon kuuluva varpuslintu.


title: Laulumesikko

text: Laulumesikkoa tavataan laajalla alueella Australiassa. Lajia on kuvattu yleiseksi, ja sen kannankehitys on runsastuva. Se on luokiteltu elinvoimaiseksi.


title: Mangrovelaulumesikko

text: Mangrovelaulumesikko ("Gavicalis versicolor") on mesikoiden heimoon kuuluva varpuslintu.


title: Mangrovelaulumesikko

text: Mangrovelaulumesikkoa tavataan Australiassa, Indonesiassa ja Papua-Uudessa-Guineassa. Lajia on kuvattu yleiseksi, ja sen kannankehitys on vakaa. Se on luokiteltu elinvoimaiseksi.


title: Nouhoum Kobéna

text: Nouhoum Kobéna (s. 6. tammikuuta 1985) on beniniläinen jalkapalloilija, joka edustaa Veikkausliigassa pelaavaa kotkalaista FC KTP:tä. Hän solmi seuran kanssa vuoden mittaisen sopimuksen helmikuussa 2014. Kaksi edellistä kautta Kobéna edusti Kotkan Työväen Palloilijoita Suomen kolmanneksi korkeimmalla sarjatasolla Kakkosessa.


title: Nouhoum Kobéna

text: Kobéna on aikaisemmin pelannut Beninin, Malin ja Libyan pääsarjoissa. Beninin jalkapallomaajoukkuetta hän on edustanut 19 kertaa.


title: Tuhkalaulumesikko

text: Tuhkalaulumesikko ("Stomioptera unicolor") on mesikoiden heimoon kuuluva varpuslintu.


title: Tuhkalaulumesikko

text: Tuhkalaulumesikkoa tavataan Australian pohjoisosissa. Lajin kannankehitys on vakaa, ja se on luokiteltu elinvoimaiseksi.


title: Keltalaulumesikko

text: Keltalaulumesikko ("Stomioptera flava") on mesikoiden heimoon kuuluva varpuslintu.


title: Keltalaulumesikko

text: Keltalaulumesikkoa tavataan Australian koillisosissa. Lajia on kuvattu paikallisesti yleiseksi, ja se on luokiteltu elinvoimaiseksi.


title: Paperintekijän patsas

text: Paperintekijän patsas on kuvanveistäjä Erkki Kannoston tekemä pronssipatsas, joka valmistui vuonna 1989.


title: Paperintekijän patsas

text: Sen jalusta on tehty punaisesta graniittikivestä. Patsas sijaitsee Inkeroisten torilla Kouvolassa.


title: Sidit

text: Sidit tai toiselta nimitykseltään habshit ovat afrikkalaistaustainen väestöryhmä Intiassa ja Pakistanissa. He polveutuvat orjakaupan myötä Intiaan tuoduista afrikkalaisista. Intiassa heitä on arviolta 250 000.


title: Sidit

text: Sidien nimitys tulee ilmeisesti arabian kielen sanasta "Sayyid". Habshit on vastaavasti johdettu Etiopiaa tarkoittavasta sanasta "Habash". Arabiorjakauppiaat toivat orjia Intiaan Etiopiasta Mosambikiin ulottuvan rannikon alueelta. Lähteitä sideistä Intiassa on Delhin sulttaanikunnan perustamisen ajoilta 1200-luvulta. Orjien tuomista jatkettiin aina 1800-luvulle saakka. Paikalliset ruhtinaat käyttivät heitä muun muassa sotilaina ja palvelijoina. Nykyisin sidejä asuu Intian Karnatakan, Maharashtran, Andhra Pradeshin ja Gujaratin osavaltioissa, sekä Pakistanin Sindhissä.


title: Sidit

text: Gujaratissa sidit muodostavat yhden alemmista muslimikasteista. Alueen sidejen sosiaalinen elämä pyörii paljolti islamilaisen pyhimyskultin ympärillä. Tärkeimpiä pyhimyksiä ovat Bava Gor, Bava Habash ja Mai Mishra. Bava Gor oli perimätiedon mukaan etiopialainen sotapäällikkö, joka lähetettiin Intiaan taistelemaan naispuolista demonia vastaan. Sidien oma perimätiedon mukaan he polveutuvat tätä saattaneista sotilaista ja näiden vaimoista. Karnatakassa on muslimien lisäksi kristittyjä ja hindulaisia sidejä.


title: Arkangelin lentoasema

text: Arkangelin lentoasema (, ), eli Talagin lentoasema tai Arkangeli-Talagin lentoasema on kansainvälinen lentoasema Venäjän Arkangelin alueen pääkaupunki Arkangelissa. Lentoasema sijaitsee maanteitse noin 10-12 kilometriä kantakaupungista koilliseen Talagin kaupunginosan itäpuolella.


title: Arkangelin lentoasema

text: Lentoaseman "Terminaali 1" palvelee kotimaan lentoliikennettä, sen länsipuolella oleva "Terminaali 2" kansainvälistä liikennettä ja puolisen kilometriä lännempänä sijaitseva "Terminaali 3" rahtiliikennettä. Lentoaseman kautta kulki vuonna 2013 runsas 760 000 matkustajaa. Tällä matkustajamäärällä kenttä sijoittui noin 25.-30. suurimmaksi lentoasemaksi Venäjällä.


title: Penny Hardaway

text: Anfernee Deon "Penny" Hardaway (s. 18. heinäkuuta 1971 Memphis) on yhdysvaltalainen ammattilaisuransa lopettanut koripalloilija.


title: Penny Hardaway

text: Hardaway pelasi lukiokoripalloa Treadwellin high schoolissa, josta hän siirtyi pelaamaan yliopistokoripalloa Memphisin yliopistoon. Hän pelasi joukkueessa kahden kauden ajan ja teki jälkimmäisellä kaudella keskimäärin 22,8 pistettä ottelua kohden. Hardaway osallistui vuoden , jossa Golden State Warriors varasi hänet tilaisuuden kolmantena pelaajana. Hän ei kuitenkaan edustanut seuraa yhdessäkään ottelussa, sillä hänet kaupattiin vielä samana päivänä Orlando Magicille.


title: Penny Hardaway

text: Tulokaskaudellaan Hardaway teki keskimäärin 16,0 pistettä ja antoi 6,6 syöttöä ottelua kohden, minkä myötä hänet nimettiin . Tilastollisesti parhaan NBA-kautensa Hardaway pelasi kaudella 1995–1996, jolloin hän teki keskimäärin 21,7 pistettä ottelua kohden. Hänet valittiin neljä kertaa un vuosina 1995–1998, minkä lisäksi hänet nimettiin vuosina 1995–1996 sekä kolmostähdistöön vuonna 1997.


title: Penny Hardaway

text: Hardaway edusti Orlandoa elokuuhun 1999 asti, jolloin hänet kaupattiin Phoenix Sunsille. Vaihdossa Orlando sai Pat Garrityn, Danny Manningin sekä tulevaisuuden varausvuoroja. Phoenixissa Hardaway ei yltänyt edelliskausiensa tasolle ja teki parhaimmillaan kaudella 1999–2000 16,9 pistettä ottelua kohden. Hän ehti edustaa Phoenixia tammikuuhun 2004 asti, jolloin hänet kaupattiin New York Knicksille.


title: Penny Hardaway

text: Hardaway pelasi New Yorkissa yli kaksi vuotta, ja helmikuussa 2006 hänen pelaajaoikeutensa siirtyivät takaisin Orlandolle. Seura ei kuitenkaan halunnut pitää häntä ja luopui pelaajaoikeuksista. Elokuussa 2007 Hardaway siirtyi vapaana pelaajana Miami Heatiin, jossa hän ehti pelata kuusitoista ottelua, kunnes seura luopui hänestä joulukuussa 2007. Tämän jälkeen Hardaway päätti NBA-uransa.


title: Imena na stene

text: Imena na stene (Имена на стене, suom. "Nimet seinällä") on suomalaisen doom metal -yhtye Kypckin kolmas studioalbumi. Se julkaistiin 21. maaliskuuta 2014 levymerkillä Ranka Kustannus.


title: Imena na stene

text: Albumi debytoi Suomen virallisen listan sijalla 9.


title: Elis Karlson

text: Elis Konstantin Karlson (s. 17. syyskuuta 1889 Kemiö) oli suomalainen kansakoulunopettaja, toimittaja ja ruotsin kielellä kirjoittanut pakinoitsija joka käytti nimimerkkiä "Per Plex".


title: Elis Karlson

text: Karlsonin vanhemmat olivat nahkuri Nestor Karlson ja Erika Vänström. Hän valmistui kansakoulunopettajaksi ja toimi opettajana Kemiössä 1911–1919. Tämän jälkeen Karlson oli Helsingissä ilmestyneen Samarbete-viikkolehden avustajana 1919–1926 ja vuodesta 1926 lehden toimittajana.


title: Mahatškalan lentoasema

text: Mahatškalan lentoasema (, ) tai Mahatškala-Uitašin lentoasema, on kansainvälinen lentoasema Dagestanin tasavallan pääkaupunki Mahatškalassa Venäjän Pohjois-Kaukasiassa. Lentoasema sijaitsee noin 20 kilometriä Mahatškalan kantakaupungista kaakkoon, mutta on silti osa Mahatškalan kaupunkia.


title: Mahatškalan lentoasema

text: Vuonna 2013 lentoaseman matkustajamäärä kasvoi 20 prosentilla ja ylitti 500 000 matkustajan rajan.


title: Laukaus yössä

text: Laukaus yössä ("London After Midnight", tunnetaan myös nimellä "The Hypnotist") on vuonna 1927 valmistunut yhdysvaltalainen salapoliisi- ja kauhuelokuvia sekoittava mykkäelokuva. Ohjaajana toimi Tod Browning, jonka novelliin "The Hypnotist" elokuva myös perustuu. Pääosissa ovat Lon Chaney, Sr., Marceline Day, Conrad Nagel, Henry B. Walthall ja Polly Moran


title: Laukaus yössä

text: Elokuva kuvattiin 24 päivässä 152 000 dollarin budjetilla.


title: Laukaus yössä

text: Elokuvasta tehtiin vuonna 1935 uudelleenfilmatisointi "Mark of the Vampire", jonka ohjaajana oli niin ikään Browning.


title: Laukaus yössä

text: Roger Balfour löytyy murhattuna kotonaan Lontoossa. Scotland Yardin etsivä Burke saapuu haastattelemaan talon asukkaita, joita ovat hovimestari Williams, sir James Hamlin ja Hamlinin sukulaispoika Arthur Hibbs. Burke löytää itsemurhaviestin ja tapaus näyttää ratkenneelta.


title: Laukaus yössä

text: Viisi vuotta myöhemmin taloon on muuttamassa uusia asukkaita: neiti Smithson ja hänen sulhasensa Thomas. He näkevät talon eräässä ikkunassa valoa. Kaksi hahmoa, terävähampainen, silinterihattuinen mies ja kalpea nainen, tulevat ulos talosta ulos ja pelästyttävät nuorenparin tiehensä. Smithson vakuuttaa sir Jamesille, että Balfourin talossa on vampyyreja.


title: Laukaus yössä

text: Etsivä Burke saapuu sir Jamesin vieraaksi. Sir James on vakuuttunut, että Balfour murhattiin, ja että talossa nähdyt kaksi hahmoa liittyvät tapaukseen jotenkin. Balfourin tytär Lucille vannoo kuulleensa isänsä äänen puutarhassa. Burke ja sir James avaavat Balfourin haudan ja havaitsevat sen olevan tyhjä.


title: Laukaus yössä

text: "Laukausta yössä" pidetään kadonneena elokuvana. Viimeinen varma havainto elokuvasta on 1950-luvun puolivälissä, jolloin se sijaitsi MGM:n holvissa numero 7. Vuonna 1967 holvissa syttyneen tulipalon uskotaan tuhonneen elokuvan viimeisen kopion.


title: Laukaus yössä

text: Elokuvasta on säilynyt useita valokuvia. Vuonna 2002 elokuvantekijä Rick Schmidlin rekonstruoi yli 200 valokuvasta ja alkuperäistä käsikirjoitusta apuna käyttäen 45-minuuttia kestävän version. Robert Israel sävelsi uuteen versioon musiikin.


title: Killer Klowns from Outer Space

text: Killer Klowns from Outer Space on yhdysvaltalainen kauhukomedia, joka julkaistiin 27. toukokuuta 1988 Yhdysvalloissa. Elokuvan pääosissa näyttelevät Grant Cramer, Suzanne Snyder, John Allen Nelson ja Royal Dano.


title: Muurlan lääni

text: Muurlan lääni oli noin 1405–1830 toiminut hallinnollinen ja oikeudenhoidollinen alue Halikon kihlakunnassa. Kyseessä ei ollut mikään tavanomainen lääni, vaan sen ruotsinkielinen nimi "Muurla län" oli ainoastaan lyhenne nimestä "Muurla länsmansdöme," joka tarkoitti Muurlan nimismieskuntaa. Silloisessa maallisessa aluejaossa pyrittiin siihen, ettei nimismiespitäjään eikä ainakaan samaan verokuntaan kuulunut sekä vanhoja eli ennen vuotta 1300 perustettuja kantakyliä että nuoria eli vuoden 1300 jälkeen perustettuja uudiskyliä. Niinpä Muurlan lääniin kuului ainoastaan uudiskyliä alueelta, joka kirkollisesti kuului Uskelan ja Perniön kirkkopitäjiin sekä Pohjan kirkkopitäjän alaiseen Kiskon kappeliseurakuntaan.


title: Muurlan lääni

text: Muurlan lääni jakautui kolmeen verokuntaan, joissa sijaitsi seuraavat kylät:


title: Muurlan lääni

text: Vuonna 1639 siirrettiin kyliä oikeudenhoidollisesti ja käräjähallinnollisesti Halikon nimismiespitäjään, mutta kylät jäivät verohallinnollisesti edelleen Muurlan lääniin. Kylät olivat:


title: Muurlan lääni

text: Verohallinnollisesti Muurlan lääni lopetettiin vasta 1830, jolloin edellä luetellut kylät siirrettiin silloiseen Uskelan pitäjään ja läänin muista kylistä muodostettiin Kiskon ja Kiikalan pitäjät. Tällä aluejaon uudistuksella pyrittiin lähentämään hallinnollista ja kirkollista aluejakoa toisiinsa.


title: Kaliningradin lentoasema

text: Kaliningradin lentoasema (, ) tai täsmällisemmin Kaliningrad-Hrabrovon lentoasema eli Hrabrovon lentoasema, on Venäjän Kaliningradin aluetta palveleva kansainvälinen lentoasema runsas 20 kilometriä Kaliningradin kaupungin pohjoispuolella lähellä Gurjevskin piirin Hrabrovon kylää.


title: Kaliningradin lentoasema

text: Vuonna 2013 lentoaseman matkustajamäärä oli 1 314 046, joka oikeutti lentoaseman 20 vilkkaimman venäläisen matkustajalentoaseman joukkoon. Osa lentokenttäalueesta on kuitenkin Venäjän ilmavoimien käytössä ja kentältä käsin tehdään myös sotilaslentoja.


title: Kaliningradin lentoasema

text: Kaliningradin lähistöllä on useita aiemmin sotilaslentokenttinä toiminutta lentokenttää. Ainakin osa näistä on poistunut aktiivikäytöstä neuvostovuosien jälkeen.


title: Lelde Gasūna

text: Lelde Gasūna (s. 17. syyskuuta 1990) on latvialainen alppihiihtäjä, joka edustaa SK International Ski Team -seuraa.


title: Lelde Gasūna

text: Gasūna osallistui Garmisch-Partenkirchenin MM-kilpailuihin 2011 sijoittuen 36:nneksi pujottelussa ja 58:nneksi suurpujottelussa. Schladmingin MM-kilpailuissa 2013 Gasūna sijoittui 49:nneksi pujottelussa ja 51:nneksi suurpujottelussa. Sotšin olympialaisissa 2014 Gasūna sijoittui pujottelussa 30:nneksi. Sankt Moritzin MM-kilpailuissa 2017 hän sijoittui suurpujottelussa 39:nneksi.


title: Lelde Gasūna

text: Alppihiihdon maailmancupissa Gasūna kilpaili ensimmäisen kerran Levin pujottelussa marraskuussa 2010. Ensimmäiset maailmancupin pisteensä hän saavutti Zagrebin pujottelussa tammikuussa 2017 oltuaan 22:s. Se on samalla paras latvialaisten saavuttama sijoitus maailmancupissa Latvian ollessa itsenäinen valtio.


title: Adelina Sotnikova

text: Adelina Dmitrievna Sotnikova (, s. 1. heinäkuuta 1996 Moskova) on venäläinen taitoluistelija. Hän voitti historian ensimmäisenä venäläisenä naisena yksinluistelun olympiakultaa Sotšin talviolympialaisissa 2014.


title: Adelina Sotnikova

text: Sotnikova on nelinkertainen Venäjän mestari (2009, 2011, 2012 ja 2014) ja kaksinkertainen EM-kilpailujen hopeamitalisti (2013 ja 2014). MM-kilpailuissa hän oli yhdeksäs vuonna 2013.


title: Kymppisanomat

text: Kymppisanomat oli Ylivieskassa ilmestynyt, ilmaisjakeluna jaettu sanomalehti. Lehden ensimmäinen numero julkaistiin 31.10.2013 ja viimeinen 22.12.2016. Lehden päätoimittaja oli Kati Järvenpää. Lehteä julkaisi Kustannusosakeyhtiö Alfasanomat Oy. Lehden jakelumäärä oli 7600 kappaletta.


title: 3 Eyes of Time

text: 3 Eyes of Time on suomalaisen metalliyhtye Antipopen kolmas studioalbumi. Se julkaistiin vuonna 2013 levymerkillä Violent Journey Records.


title: Major League Baseball -kausi 1926

text: Major League Baseball -kauden 1926 päätteeksi pelatussa World Series -ottelusarjassa kohtasivat New York Yankees ja St. Louis Cardinals. Sarja venyi kahden edellisen kauden tapaan seitsemänteen otteluun. St. Louis voitti mestaruuden.


title: Major League Baseball -kausi 1926

text: Yhdentoista kauden jälkeen New York Yankeesin ykkösvahti Wally Pipp korvattiin 2.7.1925 "lupaavalla tulokkaalla" Columbian yliopistosta; Lou Gehrig tulisi pitämään paikkansa seuraavat 2 130 peliä peräkkäin. Pipp siirtyi Cincinnati Redsiin, jossa pelasi kaudet 1926-1928.


title: Major League Baseball -kausi 1926

text: Kautta aikain uuvuttavin avauspäivän syöttäjien välinen kamppailu käytiin Washington Senatorsin Walter Johnsonin ja Philadelphia Athleticsin Eddie Rommelin välillä 13. huhtikuuta. Kamppailu päättyi 1–0 Johnsonin voittoon viidentoista vuoroparin pelin jälkeen.


title: Thomas Raffl

text: Thomas Raffl (s. 19. kesäkuuta 1986 Villach, Itävalta) on itävaltalainen jääkiekkoilija, joka pelaa kotimaassaan Erste Bank Eishockey Ligan EC Salzburgissa. Raffl on pelipaikaltaan vasen laitahyökkääjä. Eliteprospects.com -sivuston Ulf Anderssonin mukaan isokokoisen Rafflin vahvuuksiin kuuluu monipuolisuus, työteliäisyys, laukaus ja kaksinkamppailut. Hänellä on kuitenkin kehitettävää nopeudessa.


title: Thomas Raffl

text: Raffl on Villacher SV:n kasvatti. Hän pelasi joukkueessa ensimmäiset miesten pelinsä 17-vuotiaana Itävallan pääsarja Erste Bank Eishockey Ligassa kaudella 2003–2004. Raffl sai tuolloin EBEL:ssä tililleen 25 runkosarja- ja neljä playoff-ottelua tehden niissä tehot 1+1=2. Varsinaisella EBEL:n tulokaskaudellaan 2004–2005 hän teki 44 runkosarja- ja kolmessa playoff-ottelussa tehot 7+12=19.


title: Thomas Raffl

text: WHL-joukkue Kelowna Rockets varasi Rafflin 69. pelaajana . Hän pelasi kaudella 2005–2006 peräti viidessä seurajoukkueessa. Raffl aloitti kautensa hänet varanneessa Rocketsissa, josta hän siirtyi toiseen WHL-joukkueeseen, Swift Current Broncosiin. 33 liigassa pelaamansa ottelun jälkeen Raffl pelasi Pohjois-Amerikassa vielä neljä ottelua USHL-joukkue Des Moines Buccaneersissa, josta hän palasi lopulta loppukaudeksi kasvattajaseuraansa VSV:hen. Raffl voitti kauden päätteeksi Itävallan-mestaruuden. Hän pelasi kauden aikana myös muutaman ottelun VSV:n A-nuorissa.


title: Thomas Raffl

text: Kaudella 2008–2009 Raffl voitti 23 osumallaan VSV:n sisäisen maalipörssin ja jakoi koko EBEL:n maalipörssin kahdeksannen sijan EC Salzburgin Matthias Trattnigin kanssa. Kaudella 2009–2010 hän jatkoi uraansa kaksivuotisella sopimuksella Ruotsin Elitserienin Luleå HF:ssä. Kesken toisen kautensa 2010–2011, marraskuussa 2010 Raffl palasi kotimaahansa ja siirtyi EC Salzburgiin, jossa hän voitti kauden päätteeksi Itävallan-mestaruuden. Kaudella 2011–2012 Raffl teki EBEL:n yhden kauden piste-ennätyksensä tehoilla 12+42=54, joilla hän oli Salzburgin paras pistemies ja syöttäjä. Raffl jakoi koko liigan pistepörssin toisen sijan Medveščak Zagrebin Ryan Kinasewichin ja EHC Linzin Mike Ouelletten kanssa. Kevään 2012 pudotuspeleissä hän oli Salzburgin paras maalintekijä viidellä osumallaan. Raffl voitti kauden aikana myös European Trophyn mestaruuden.


title: Thomas Raffl

text: Rafflin runkosarja 2012–2013 jäi loukkaantumisten takia vain 28 ottelun mittaiseksi. Maaliskuussa 2013 hän teki vuoden mittaisen jatkosopimuksen Salzburgin kanssa. Kaudella 2013–2014 Raffl nousi joukkueen varakapteeniksi ja oli Salzburgin paras pistemies ja maalintekijä tehoilla 23+22=45. Hän jakoi EBEL:n maalipörssin yhdeksännen sijan kolmen muun pelaajan kanssa. Raffl voitti myös joukkueensa sisäisen tehotilaston lukemalla +25. Kevään 2014 pudotuspeleissä hän jakoi Salzburgin sisäisen maalipörssin voiton kuudella osumallaan David Mecklerin ja Andreas Kristlerin kanssa. Kaudella 2014–2015 Raffl oli tehoilla 26+27=53 joukkueen paras pistemies ja maalintekijä runkosarjassa. Hän jakoi EBEL:n pistepörssin kolmannen sijan EHC Linzin Brian Leblerin ja Rob Hiseyn kanssa sekä sijoittui myös maalipörssissä kolmanneksi. Mestarien liigassa Raffl oli Salzburgin paras maalintekijä kuudella osumallaan.


title: Thomas Raffl

text: Kaudella 2015–2016 Raffl ehti pelata EBEL:ssä vain yhden runkosarja- ja neljä CHL-ottelua, kunnes NHL-joukkue Winnipeg Jets kutsui Rafflin harjoitusleirilleen syyskuussa 2015. Hän sai sen päätteeksi vuoden mittaisen, yksisuuntaisen ja 750 000 dollarin arvoisen NHL-sopimuksen. Raffl lähetettiin kuitenkin samalla farmijoukkue Manitoba Mooseen, AHL:ään. Hän pelasi siellä koko sopimuskautensa tehden 31 runkosarjaottelussa tehot 5+5=10, eikä Raffl debytoinut yksisuuntaisesta sopimuksestaan huolimatta NHL:ssä.


title: Thomas Raffl

text: Raffl palasi kaudeksi 2016–2017 taas Salzburgiin.


title: Thomas Raffl

text: Raffl edusti Itävaltaa Sotšin olympiakisoissa 2014 sekä MM-kilpailuissa vuosina 2008, 2010, 2011, 2012 ja 2015. Vuoden 2012 turnauksessa Raffl oli joukkueensa paras pistemies tehoilla 2+2=4. Vuoden 2015 turnauksessa hän toimi Itävallan kapteenina ja valittiin joukkueen top-3-pelaajaksi. Vuosien 2008, 2010 ja 2012 turnaukset etenivät I-divisioonassa, jonka A-lohkon kultaa Raffl voitti ja oli nostamassa Itävaltaa aina takaisin pääsarjaan. Hän pelasi myös Sotšin olympiakisojen karsinnoissa. Raffl teki A-maajoukkuedebyyttinsä 7. helmikuuta 2008 Puolan Sanokissa Italiaa vastaan. Yhteensä hän on pelannut 70 A-maaottelua tehopistein 23+18=41.


title: Thomas Raffl

text: Raffl pelasi myös alle 20-vuotiaiden I-divisioonan MM-kilpailuissa vuosina 2005 ja 2006, joista ensimmäinen turnaus päättyi A-lohkon pronssiin. Hän pelasi myös alle 18-vuotiaiden I-divisioonan MM-kilpailuissa vuonna 2004.


title: Thomas Raffl

text: Rafflin pikkuveli Michael pelaa NHL-joukkue Philadelphia Flyersissa. Veljesten isä Peter Raffl pelasi omalla urallaan useita miesten arvokisoja. Nykyään hän valmentaa Villacher SV:n A-nuoria. Veljesten eno Gerald Rauchenwald on myös entinen Itävallan maajoukkuepelaaja ja heidän serkkunsa Alexander Rauchenwald pelaa Thomasin joukkuetoverina EC Salzburgissa.


title: Dorchester (Boston)

text: Dorchester, ”Dot”, on kaupunginosa eteläisessä Bostonissa, Massachusettsin osavaltiossa Yhdysvalloissa. Se sai alkunsa varhaisten Englannista saapuneiden uudisasukkaiden kylänä jo vuonna 1630. Bostoniin Dorchester liitettiin vuonna 1870.


title: Dorchester (Boston)

text: Dorchesterin väestö on monikulttuurista. Alue oli enimmäkseen juutalaisten ja irlantilaisten asuttamaa, mutta 1950-luvulla Dorchesteriin alkoi muuttamaan myös muun muassa afroamerikkalaisia, aasialaisia ja karibialaisia.


title: SWR

text: SWR voi tarkoittaa ainakin seuraavia asioita: